title: Antti Koponen

text: Kuopion evankelisluterilaisen seurakunnan keskusrekisterin ylläpitämistä kirkonkirjoista löytyy merkintä, jonka mukaan Antti Koponen valmistui rakennusmestariksi 17. tammikuuta 1904 ja todistus annettiin Pietariin. Tämän jälkeen Koposen rakennusalan opinnot jatkuivat Kuopion teollisuuskoulun huonerakennusosastolla, josta hän sai päästötodistuksen vuonna 1906. Suomen Rakennusmestariliiton vuonna 1930 julkaistun matrikkelin mukaan nuori rakennusmestari olisi tehnyt Rakennusmestariliiton Kuopion osaston avustuksella matkan Tukholman taideteollisuusnäyttelyyn vuonna 1907, joskin Kuopion osasto perustettiin vasta vuoden 1908 huhtikuussa ja näyttelykin pidettiin vuonna 1909. Koposen matkakustannuksista onkin vastannut jo vuonna 1904 perustettu Kuopion Rakennusmestariklubi. Klubi toimi jonkin aikaa rinnan 1908 perustetun Rakennusmestariliiton Kuopion Haaraosaston kanssa, mutta se lakkautettiin myöhemmin varsin värikkäiden vaiheiden jälkeen. Myöhemmin Koponen teki useita rakennusalan näyttely- ja opintomatkoja eri puolille Eurooppaa.


title: Antti Koponen

text: Antti Koponen oli 13 muun rakennusmestarin kanssa perustamassa "Rakennusmestariliiton Kuopion Haaraosastoa." Kokous pidettiin Teatterihuoneella 3. huhtikuuta 1908. Kokouksen pöytäkirjaan merkittiin perustajiksi "P. J. Pitkänen, K. H. Penttinen, Kalle Penttinen, Pete Oravainen, H. Hukka, T. Roivanen, S. Kokkonen, Antti Rantanen, Toivo Smolander, Juho Kekäläinen, Auk. Koponen, Antti Koponen, A. Lillqvist" ja "Julius Peltonen". Haaraosaston ensimmäiseksi puheenjohtajaksi valittiin P. J. Pitkänen. Vuotuiseksi jäsenmaksuksi sovittiin 5 markkaa.


title: Antti Koponen

text: Haaraosaston perustamisen aikaan keväällä 1908 Antti Koponen oli vasta 25 –vuotias, mutta oli ennättänyt jo piirtää Kuopioon useita rakennuksia, mm. "Minna Canthin katu 29" "(1906)," "Niemenkatu 3 (1908)," "Savonkatu 10 (1908), Tulliportinkatu 30 (1908)" ja "Hämeenkatu 28 (1908)." Piirustajana ja työnvalvojana Koponen oli toiminut mm. "Kirkkokatu 5 (1906), Hämeenkatu 12 (1907)" ja "Koljonniemenkatu 46 (1907)" työmailla. Merkittävimpiä Koposen suunnittelemia vielä säilyneitä rakennuksia Kuopiossa ovat nykyisin Suomen katolisen seurakunnan "Pyhän Joosefin kirkkona" tunnettu, diakonaattiyhdistyksen vuonna 1913 rakennuttama Männistön vanha kirkko (alun perin "Hannukselan rukoushuone)" ja ravintola "Sampon" jugendtyylinen kiinteistö ("Kauppakatu 13"). Liiketalon rakennutti kauppias Samuli Niskanen vuonna 1911; ennen ravintola Sampoa rakennuksessa toimivat elokuvateatteri Pohjantähti ja Osuusliike Kalla. Vuosina 1912–1916 elokuvateatteri Pohjantähteä mainostettiin Kuopion ”ehdottomasti uusimmanaikaisimpana, kodikkaimpana ja hienoimpana elävien kuvien teatterina”. Viereinen Snellmaninkatu 28:n asuinkiinteistö (As. Oy Miljoonapalatsi) sekä Puijonkatu 14-16 (Kuopion Karjanmyyntiosuuskunnan asuin- ja liikerakennus 1914) ovat myös Koposen piirtämiä. Useimmat Koposen Kuopioon piirtämistä rakennuksista on purettu 1960- tai 1970-luvuilla.


title: Antti Koponen

text: 1910-luku oli rakennusalalla kasvun vuosikymmen Kuopiossa. Rakennusmestariliiton Kuopion osaston vuosikertomuksessa v. 1912 todettiin tyytyväisenä, että kaupunkiin on valmistunut ”suuri joukko kaksin- ja kolminkertaisia kivirakennuksia, kun sitä vastoin edellisinä vuosina on yksinomaan rakennutettu yksinkertaisia puurakennuksia”. Vilkastuneen rakennustoiminnan seurauksena tonttien hinnat nousivat ja kaupungilla oli puutetta myös kelvollisista soranottopaikoista. Murhetta toi lisäksi katujen huono kunto.


title: Antti Koponen

text: Vuosi 1912 oli Koposen osalta kuitenkin vaatimaton, hänen työpöydältään valmistui ainoastaan "Puijonkatu 31:een" nousseen talon piirustukset. Samoihin aikoihin Koponen tapasi "Miehikkälässä 1888" syntyneen neiti Heleena Mondolinin (1888-1969)"," jonka Koponen vei vihille marraskuussa 1913. Ennen avioitumistaan Heleenan kanssa Antti Koponen oli saanut tyttären, jonka pojasta kasvoi Pro Finlandia -palkittu kuvanveistäjä, professori Raimo Utriainen.


title: Antti Koponen

text: Antti Koponen kuoli 14.2.1940 ja hänet haudattiin Kuopion Isolle hautausmaalle 21.2.1940. Hauta on merkitsemätön.


title: Erik Tuxen

text: Erik Tuxen (1902–1957) oli tanskalainen orkesterinjohtaja. Vuodesta 1936 lähtien hän oli Statsradiofonienin kapellimestari. Aiemmin hän toimi myös jazzkapellimestarina. Tuxen esiintyi myös Suomessa. Häntä pidetään yhtenä Tanskan kyvykkäimmistä kapellimestareista.


title: Henry Hanikka

text: Henry Hanikka (s. 2. lokakuuta 1964 Tampere) on suomalainen näyttelijä. Hän opiskeli Tampereen yliopiston näyttelijäntyön laitoksen vuosikurssilla 1987–1991. Hanikka on näytellyt muun muassa Rokkaa Kristian Smedsin ohjaamassa "Tuntemattomassa sotilaassa" sekä ”Sonnia” Samppalinnan kesäteatterin musikaalissa "Housut pois". Hän on ohjannut KokoTeatterin näytelmät "Narsisti" ja "SupersankariTAR". Syksyllä 2017 Hanikka näytteli Leea Klemolan ohjaamassa draamasarjassa "Myrskyn jälkeen".


title: Henry Hanikka

text: Hanikan isä on kenialainen ja äiti suomalainen.


Deauvillen yhdysvaltalaisen elokuvan festivaalit (, ) on yhdysvaltalaiselle elokuvalle omistettu ranskalainen elokuvafestivaali, joka järjestetään vuosittain syyskuussa Deauvillen pikkukaupungissa Normandian rannikolla. Ensimmäisen kerran festivaali järjestettiin vuonna 1975 ja sen jälkeen joka vuosi. Kilpailusarja on järjestetty vuodesta 1995 alkaen.


title: Deauvillen yhdysvaltalaisen elokuvan festivaalit

text: Maaliskuussa Deauvillessä järjestetään myös aasialaisen elokuvan festivaalit.


title: Paul Clement

text: Paul Clement (s. 8. tammikuuta 1972 Reading, Englanti) on englantilainen jalkapallovalmentaja.


title: Paul Clement

text: Clementin oma pelaajaura jäi lyhyeksi ja vaatimattomaksi. Hän edusti urallaan amatööriseuroja Banstead Athleticia ja Corinthian Casualsia. Valmennusurallaan Clement on saavuttanut huomattavasti suurempaa menestystä erityisesti italialaisen Carlo Ancelottin apuvalmentajana.


title: Paul Clement

text: Clementin valmennusura alkoi Chelsean organisaatiossa vuonna 1995, kun hänestä tuli seuran akatemian valmentaja. Hän toimi valmennusuransa alkupuolella myös liikunnan opettajana. Chelsea-vuosinaan Clement suoritti valmentajan tutkinnon ja vuonna 2000 hän siirtyi täysipäiväiseksi valmentajaksi Fulhamin akatemiaan. Samaan aikaan hän aloitti myös Don Givensin apuvalmentajana Irlannin alle 21-vuotiaiden jalkapallomaajoukkueen apuvalmentajana.


title: Paul Clement

text: Seitsemän Fulham-vuoden jälkeen Clement palasi vuonna 2007 Chelsean organisaatioon seuran alle 16-vuotiaiden joukkueen päävalmentajaksi. Hän nousi edustusjoukkueen valmennustiimiin vuonna 2009 Guus Hiddinkin tultua päävalmentajaksi ja jatkoi apuvalmentajana myös Carlo Ancelottin aikana. Ancelottin ja Clementin valmennustiimin johdolla Chelsea voitti kaudella 2009/10 tuplamestaruuden.


title: Paul Clement

text: Kaudeksi 2011/12 Clement siirtyi Chelseasta Blackburn Roversiin, jossa toimi Steve Keanin apuvalmentajana. Clementin ja Ancelottin yhteistyö jatkui menestyksekkäästi jälleen vuonna 2012 kun hän siirtyi italaisen aisapariksi Paris Saint-Germainin valmennustiimiin. PSG:ssä Clement pääsi juhlimaan Ligue 1:n mestaruutta.


title: Paul Clement

text: Ancelotti jätti PSG:n kesällä 2013 ja Clement siirtyi hänen mukanaan Real Madridiin. Realissa Ancelotti ja Clement juhlivat Copa del Reyn lisäksi Mestarien liigan voittoa kaudella 2013/14. Ancelottin saatua potkut Realista toukokuun lopulla 2015 myös Clement erosi tehtävistään seuran apuvalmentajana. Pian Realista lähtönsä jälkeen Clementin ura jatkui Derby Countyssa, kun hänestä tuli ensimmäistä kertaa ammattilaisjoukkueen päävalmentaja. Derbyn syyskausi Clementin alaisuudessa oli vahva ja joukkue hävisi vain yhden 19 pelaamastaan Mestaruussarja-ottelussa. Vuoden vaihduttua Derby vajosi pelilliseen kriisiin ja tappioputken myötä Clement sai potkut helmikuussa 2016, vaikka Derby oli edelleen sarjassa viidentenä.


title: Paul Clement

text: Kesällä 2016 Clement jatkoi yhteistyötään Carlo Ancelottin kanssa, kun hän liittyi italiaisen valmennustiimiin FC Bayern Müncheniin. Tammikuussa 2017 Clement jätti Bayernin ja siirtyi Englannin Valioliigan putoamiskamppailuun vajonneen Swansea Cityn päävalmentajaksi. Clement sai Swansean peliesitykset kääntymään ja joukkue voitti alkuvuodesta muun muassa Liverpoolin ja Leicester Cityn. Hyvää alkua seuranneen tappioputken jälkeen Swansea pelasi viisi viimeistä Valioliiga-kierrosta tappioitta ja säilytti lopulta sarjapaikkansa. Kaudella 2017/18 Swansean esitykset olivat heikompia ja joukkue voitti syyskaudella vain kolme ottelua. Lopulta seurajohto erotti Clementin 20. joulukuuta, kun Swansea oli juuttunut putoamisviivan alapuolelle.


title: Paul Clement

text: Maaliskuusa 2018 Clementistä tuli kolmevuotisella sopimuksella Englannin Mestaruussarjan putoamiskamppailuun vajonneen Readingin päävalmentaja. Reading voitti lopulta kaksi pelaamistaan kahdeksasta sarjaottelusta ja säilytti Clementin alaisuudessa sarjapaikkansa kolmen pisteen turvin. Kaudella 2018/19 Reading juuttui jälleen Mestaruussarjan putoamiskamppailuun. Seurajohto erotti Clementin joulukuun alussa 2018, kun Reading oli Mestaruussarjassa sijalla 21.


title: Joel Olkkonen

text: Joel Olkkonen (s. 5. helmikuuta 1993 Hyvinkää) on suomalainen jääkiekkopuolustaja, joka pelaa Mestis-joukkue Jokipojissa. Faneille.com -sivuston toimittaja Toni Rajamäen mukaan hän on hyvin liikkuva ja hyvällä pelisilmällä varustettu kiekollinen puolustaja. Suhteellisen isokokoinen Olkkonen laukoo oikealta.


title: Joel Olkkonen

text: Olkkonen on Hyvinkään Jää-Ahmojen kasvatti. Hän toimi kaudella 2008–2009 seuran C-nuorten kapteenina. Kaudella 2009–2010 Olkkonen oli C-nuorten I-divisioonan runkosarjassa Jää-Ahmojen tehokkain puolustaja tehoilla 3+8=11. Kaudella 2010–2011 hän toimi seuran B-nuorten varakapteenina. Olkkonen oli B-nuorten I-divisioonan runkosarjassa joukkueen tehokkain puolustaja ja kolmanneksi paras pistemies tehoilla 8+15=23. Hän sijoittui koko sarjan puolustajien maalipörssissä kolmanneksi ja puolustajien pistepörssissä viidenneksi. Kaudella 2012–2013 Olkkonen toimi Jää-Ahmojen A-nuorten varakapteenina. Hän oli tehoilla 7+23=30 joukkueen tehokkain puolustaja tehoilla 7+23=30. Olkkonen pelasi kauden aikana myös viisi ottelua East Hockey Clubin A-nuorissa ja sijoittui yhteistehoilla 9+25=34 koko A-nuorten Mestiksen puolustajien pistepörssissä neljänneksi.


title: Joel Olkkonen

text: Kaudella 2013–2014 Olkkonen oli Jää-Ahmojen A-nuorten eniten maaleja tehnyt puolustaja neljällä osumallaan. Hän debytoi myös miesten peleissä vietettyään kevätkaudella Hoki Klupi Hyvinkään II-divisioonajoukkueessa. Kaudeksi 2014–2015 Olkkonen siirtyi Suomi-sarjajoukkue Jokipoikiin samalla kun hänen tyttöystävänsä sai opiskelupaikan Itä-Suomen yliopistosta. Olkkonen voitti kauden päätteeksi Suomi-sarjan mestaruuden ja oli nostamassa Jokipoikia takaisin Mestikseen vuoden tauon jälkeen. Toukokuussa 2015 hän teki joukkueen kanssa vuoden mittaisen jatkosopimuksen.


title: Joel Olkkonen

text: Ensimmäisellä Mestis-kaudellaan 2015–2016 Olkkonen nousi Jokipoikien johtavaksi puolustajaksi ja teki 37 runkosarjaottelussa tehot 7+11=18 ja yhdeksässä playoff-ottelussa tehot 1+5=6. Hän voitti kauden päätteeksi Mestis-pronssia. Joulukuussa 2015 Olkkonen teki Jokipoikien kanssa kaksivuotisen jatkosopimuksen. Huhtikuussa 2016 hän teki kuitenkin 2+1-vuotisen SM-liigasopimuksen Hämeenlinnan Pallokerhon kanssa, mutta elokuussa seura lainasi Olkkosen kauden 2016–2017 kattavalla sopimuksella Jokipoikiin. Hän oli tehoilla 6+16=22 joukkueen tehokkain puolustaja. Olkkonen jakoi Mestiksen puolustajien pistepörssin seitsemännen sijan Espoo Unitedin Niklas Tikkisen ja LeKin Matias Haarasen kanssa. Tammikuussa 2017 hän palasi alustavasti kahdeksi viikoksi HPK:n vahvuuteen. Olkkonen pelasi siellä kuitenkin vain kaksi ottelua. Hän teki liigadebyyttinsä 18. tammikuuta 2017 vieraissa Tapparaa vastaan. Olkkonen sai ottelussa jääaikaa 13.28 minuuttia.


title: Joel Olkkonen

text: Kaudella 2017–2018 Olkkonen ehti pelata HPK:ssa kolme SM-liigaottelua sekä kuusi ottelua lainalla Mestis-joukkue Lempäälän Kisassa, kunnes marraskuun 2017 lopulla HPK vuokrasi hänet loppukaudeksi Jokipoikiin. Kaudeksi 2018–2019 Olkkonen teki Jokipoikien kanssa vuoden mittaisen sopimuksen.


title: Kaikki kauniit hevoset

text: Kaikki kauniit hevoset () on vuonna 2000 ensi-iltansa saanut Billy Bob Thorntonin ohjaama yhdysvaltalainen lännen- ja draamaelokuva, jonka pääosissa ovat Matt Damon, Henry Thomas ja Penélope Cruz.


title: Kaikki kauniit hevoset

text: "Kaikki kauniit hevoset" perustuu Cormac McCarthyn samannimiseen palkittuun romaaniin "Kaikki kauniit hevoset" ("All the Pretty Horses", 1992), jonka pohjalta Ted Tally sovitti elokuvan käsikirjoituksen. Ohjauksen lisäksi Thornton oli elokuvan tuottajana Robert Salernon ohella. "Kaikki kauniit hevoset" sai elokuvakriitikoilta lähinnä kielteiset arvostelut ja tuotti maailmanlaajuisesti 18,1 miljoonaa dollaria.


title: Kaikki kauniit hevoset

text: "Kaikki kauniit hevoset" sijoittuu vuoteen 1949. Nuori texasilainen John Grady Cole (Matt Damon) elää cowboyna perheensä karjatilalla, jonka hänen äitinsä päättää myydä. John pakkaa tavaransa, ottaa hevosensa ja lähtee lapsuudenystävänsä Lacey Rawlinsin (Henry Thomas) kanssa Meksikoon, missä hän voisi yhä elää sitä ainoaa, tietämäänsä elämää. Matkalla he kohtaavat omalaatuisen Jimmy Blevinsin (Lucas Black), joka lähtee Johnin ja Laceyn mukaan, mutta heidän tiensä eroavat myöhemmin. John ja Lacey päätyvät rikkaan don Héctor de la Rocha y Villarrealin suurtilalle, josta he saavat töitä. John rakastuu don Héctorin tyttäreen Alejandraan (Penélope Cruz), mikä alkaa aiheuttaa ongelmia. John ja Lacey ajautuvat ongelmiin sekä don Héctorin että lain kanssa.


title: Kaikki kauniit hevoset

text: "Kaikki kauniit hevoset" -elokuvan kuvaukset alkoivat 15. maaliskuuta 1999 ja päättyivät 24. kesäkuuta 1999. Elokuvaa kuvattiin muun muassa New Mexicon ja Texasin osavaltioissa Yhdysvalloissa. Texasissa sen kuvauspaikkana oli muun muassa San Antonio ja New Mexicossa Las Vegas ja Santa Fe. Elokuvan tuotantoyhtiöinä olivat Columbia Pictures ja Miramax ja budjettina 57 miljoonaa dollaria.


title: Kaikki kauniit hevoset

text: "Kaikki kauniit hevoset" valmistui 230-minuuttisena ja Billy Bob Thornton leikkasi sen 162-minuuttiseksi. Miramaxin tuottaja Harvey Weinstein vaati häntä kuitenkin leikkaamaan elokuvan alle 120-minuuttiseksi. Miramax myös hylkäsi Daniel Lanoisin säveltämän elokuvamusiikin ja korvasi sen muunlaisella. Matt Damon kritisoi julkisesti Miramaxin päätöstä vaihtaa elokuvan alkuperäisen musiikin ja leikata sen alle 120-minuuttiseksi. Hän sanoi "Entertainment Weekly" -aikakauslehdelle, että elokuvaa ei voi leikata 35 prosenttia ja olettaa sen pysyvän vielä samana. Hän kertoi myös alkuperäisen Lanoisin musiikilla varustetun 162-minuuttisen version olevan edelleen olemassa. 162-minuuttista versiota ei voi julkaista, sillä Lanois omistaa säveltämänsä musiikin oikeudet ja on toistaiseksi kieltäytynyt lisensoimasta sitä elokuvan minkäänlaista julkaisua varten.


title: Kaikki kauniit hevoset

text: "Kaikki kauniit hevoset" sai ensi-iltansa Yhdysvalloissa 25. joulukuuta 2000 ja oli Miramaxin teatterilevittämä. Elokuva tuotti avausviikonloppunaan Yhdysvalloissa 1 304 971 dollaria 1 483 elokuvateatterissa. Se tuotti teatterikierroksensa aikana Yhdysvalloissa yhteensä 15 540 353 dollaria yhteensä 1 593 elokuvateatterissa ja ulkomailla 2 593 142 dollaria. Maailmanlaajuisesti "Kaikki kauniit hevoset" tuotti yhteensä 18 133 495 dollarin lipputulot.


title: Kaikki kauniit hevoset

text: "Kaikki kauniit hevoset" on saanut elokuvakriitikoilta kielteisen tai sekalaisen vastaanoton. Rotten Tomatoes -sivuston mukaan 32% kriitikoista on antanut elokuvalle positiivisen arvosanan 4,9/10 keskiarvolla. Keräys perustuu 99 arviointiin. 11 896 käyttäjästä 42% on antanut elokuvalle positiivisen arvosanan 3,0/5 keskiarvolla. Metacritic-sivuston mukaan 29 arvostelun perusteella elokuva on saanut 55 pistettä sadasta mahdollisesta. Metacriticin 17 käyttäjää on antanut elokuvalle keskiarvon 6,8/10. Internet Movie Databasen 11 569 käyttäjää on antanut elokuvalle keskiarvon 5,8/10.


title: Kaikki kauniit hevoset

text: Columbia TriStar julkaisi elokuvan Yhdysvalloissa ensi kerran DVD:lle 8. toukokuuta 2001 ja Egmont Entertainment Oy Suomessa samana vuonna.


title: Mantrajooga

text: Mantrajooga on nimitys kaikille joogan tyyleille, joissa lausutaan jotain tiettyä ääntä tai "mantraa", joka on otettu esimerkiksi veda-kirjoituksista. Hyvin yleinen mantra on tavu "om".


title: Mantrajooga

text: Mantrajoogassa haetaan joko henkistä oivallusta tai aineellista siunausta. Henkistä oivallusta haettaessa oivallukset voivat olla erilaisia riippuen suuntauksesta. Materiaalisemmassa mantrajoogassa voidaan hakea siunausta esimerkiksi raha-asioihin, opiskeluun tai terveyteen. Jokaisella jumalalla on oma voima suoda palvojalleen jotain tiettyä asiaa. Mantrajoogaa tukee useasti jokin filosofia.


title: Mantrajooga

text: Kirtana on yksi mantrajoogan muoto. Siinä lauletaan yhdessä mantraa. Usein myös käytetään erilaisia soittimia. Hare Krishna -mantra ja moola-mantra ovat esimerkkejä mantroista, joita kirtanassa käytetään.


title: Mantrajooga

text: Länsimaissa, eritoten joogan harrastajien kesken, on tapa harjoittaa mantrajoogaa. Motivaationa saattaa kuitenkin olla vain henkinen hauskanpito, ja näin toimintaa ei harjoiteta täydessä tiedossa. Sen vuoksi tämä voitaisiin lukea epäsuorasti hindulaisuuden harjoittamiseksi.


title: Laurits Tuxen

text: Lauritz Regner Tuxen (9. joulukuuta 1853 Kööpenhamina - 21. marraskuuta 1927 Kööpenhamina)) oli tanskalainen taidemaalari. Hän oli toinen kahdesta merkittävästä maansa naturalismin alkuunpanijoista (toinen oli P. S. Krøyer). Hän opiskeli L. Bonnatin opetuksessa. Vuosina 1909–1916 hän oli Kööpenhaminan taideakatemian professorina. Hänen maalauksiensa aiheet liittyvät ensisijaisesti rannikkoon ja kalastajain elämään. Tuxen oli kuitenkin lisäksi yksi ajan tärkeimmistä kuninkaallisaiheisten teosten taidemaalareista. Tuxen teki vuonna 1883 kattomaalauksia Frederiksborgin linnaan. Tuxenin muistelmateos ilmestyi 1928.


title: Pocho Aztlan

text: Pocho Aztlan on meksikolaisen death metal -yhtye Brujerian neljäs studioalbumi, joka julkaistiin 16. syyskuuta 2016 levymerkillä Nuclear Blast. Se on yhtyeen ensimmäinen sitten kuudentoista vuoden takaisen "Brujerizmon" (2000), sekä ensimmäinen jolla soittavat El Cynico, El Sangron, Hongo Jr. sekä Cuernito.


title: Pocho Aztlan

text: Kappaleesta ”Plata o plomo” kuvattiin musiikkivideo.


title: Pocho Aztlan

text: Albumi sai hyvän vastaanoton. Kaaoszinen Pasi Huttunen antoi albumille arvosanan 9–/10, ja sanoi sen huokuvan intohimoa death metalia kohtaan sekä kappaleiden olevan laadukkaita, toisaalta jokseenkin vaihtelevan tasoisia esityksiä. Metal Injectionin arvioija piti erinomaisesti tuotettua albumia hyvänä lisänä sen julkaisuhistoriaan, ja sanoi sen olevan tutun ja turvallisen kuuloista julkaisujen välisestä tauosta huolimatta. Blabbermouthin arvostelija sanoi albumin olevan yksi vuoden ilkeimmistä, äänekkäimmistä ja myrkyllisimmistä julkaisuista. Imperiumin Serpent antoi albumille kahdeksan tähteä kymmenestä. Hän sanoi laulajan ulosannin olevan epätavallinen ja kiehtova, ja sanoi sen sävellysten ja kielivalinnan olevan onnistuneita.


title: Pocho Aztlan

text: Kaikki kappaleet säveltänyt Hongo sekä sanoittanut Juan Brujo, ellei toisin mainittu.


title: Wix.com

text: Wix.com on freemium online-alusta jonka avulla käyttäjät voivat luoda verkko- ja Facebook-sivuja. Se kilpailee Websin, Weeblyn, Yolan ja muiden webhotellien ja kotisivun luonti-sivustojen kanssa.


title: Wix.com

text: Wixin perusti 2006 Avishai Abrahami, Nadav Abrahami ja Giora Kaplan. Yrityksen kotipaikka on Tel Aviv, toimistoja on San Franciscossa, New Yorkissa ja Dnepropetrovskissa. Sitä rahoittaa Insight Venture Partners, Mangrove Capital Partners, Bessemer Venture Partners ja Benchmark Capital. Se tuli open-betaan vuonna 2008.


title: Orman oppivuodet

text: Orman oppivuodet on Jukka Orman kolmas studioalbumi, joka julkaistiin 15. huhtikuuta 2016 levymerkillä TUM Records. Hän valmisteli levyä 24 vuotta. Orma on säveltänyt kaikki kappaleet sekä sanoittanut ne kolmea lukuun ottamatta.


title: Orman oppivuodet

text: Albumi on temaattisesti tunnustuksellinen teos taiteilijan vuosikymmeniä jatkuneesta päihteiden käytöstä. Orma on omistanut sen vaimolleen, kirjailija Anja Snellmanille, joka oli avaintekijä päihteiden jättämisessä vuonna 2005. Albumin takakannessa lukee: ”Omistettu Anjalle. Sä pelastit mut, olen sulle elämäni velkaa.”


title: Orman oppivuodet

text: Albumi sai hyvän vastaanoton. Soundin Jussi Niemi antoi albumille neljä tähteä viidestä. Hän kuvaili Orman repertuaaria laajaksi kappaleiden kokoamiseen kestäneen ajan vuoksi, mutta sanoi kokonaisuuden pysyvän kasassa. Hän sanoi myös useiden kappaleiden olevan ”pilvenkatkuisia” ja psykedeelisiä, viitaten Orman nuoruusaikojen päihteiden käyttöön. Myös Savon Sanomien Rauli Karjalainen sanoi albumin olevan värikäs paletti, ja kehui Ormaa yhdeksi Suomen persoonallisimmista kitaristeista. Albumin heikkoutena hän piti Orman haluttomuutta karsia kappaleita. Helsingin Sanomien arvostelija piti albumin musiikillisesti rikkaasta äänimaisemasta, ja sanoi Orman kykenevän käsittelemään irtiottoa päihteistä älykkäästi ja huumorin keinoin, sekä sanoi hänen ansainneen ”uuden loppututkinnon”.


title: Spektaakkelin yhteiskunta

text: Spektaakkelin yhteiskunta "(Ranska: La société du spectacle") on vuonna 1967 Pariisissa julkaistu Marxilaisen filosofian ja kriittisen teorian teos, jonka kirjoitti situationisti Guy Debord. Teoksessaan Debord esittää spektaakkelin käsitteen, joka on kritiikki nyky-kapitalismille. Kirja on vaikuttanut Kansainvälisiin situationisteihin (Situationist international, SI). Kirjalla on ollut myöskin huomattava vaikutus vuoden 1968 Pariisin opiskelijamellakoihin, joissa situationisteilla oli tärkeä rooli.


title: Spektaakkelin yhteiskunta

text: Kirja sisältää 221 kappaleen mittaista "teesiä".


title: Spektaakkelin yhteiskunta

text: Debord tarkastelee kirjassa sitä, miten kapitalistisessa yhteiskunnassa elämästä on tullut pelkkää representaatiota: "Kaikki aiemmin välittömästi eletty on etääntynyt representaatioksi." Debord väittää, että sosiaalisen elämän historian voi selittää olevan "aleneminen olemasta, omistamiseen, ja omistamisesta vain näyttämiseen". Täten hyödyke "on valmis sosiaalisen elämän kolonialisoinnissa".


title: Spektaakkelin yhteiskunta

text: Spektaakkeli on yhteiskunnan käänteinen kuva, jossa hyödykkeiden välinen kanssakäyminen on syrjäyttänyt ihmissuhteet, ja jossa "spektaakkelin kanssa identifioiminen syrjäyttää aidon aktiviteetin".


title: Spektaakkelin yhteiskunta

text: Analyysissaan Debord huomaa elämänlaadun heikkenemisen spektaakkelin yhteiskunnassa. Näin voimakkaalla aitouden puutteella elämässä on monta vaikutusta; ihmisen haivaitsevuuskyky heikkenee ja tiedon ja totuuden arvo alenee, sillä spektaakkeli estää kriittisen ajattelun. Debord analysoi miten tietoa käytetään todellisuuden sumuttamiseen: spektaakkeli hämärtää menneen ja luhistaa sen tulevaisuuteen luoden täten ikuisen nykyhetken.Tällä tavoin spektaakkeli estää yksilöitä ymmärtämästa spektaakkelin yhteiskunnan olevan vain hetki historiassa, hetki jonka voi kaataa vallankumouksen kautta.


title: Spektaakkelin yhteiskunta

text: Debord ehdottaa katsojien (eng: spectators) herättämistä spektaakkelin huumasta käyttämällä "situaatioita" eli aktiivisesti tuotettuja hetkiä, jotka herättävät "itsetietoisen olemassaolon tunteen".


title: Spektaakkelin yhteiskunta

text: Yksi tapa, Debordin mukaan, on "détournement," eli "spektakulaaristen kuvien ja kielen käyttämistä spektaakkelin virtauksen rikkomiseksi".


title: Spektaakkelin yhteiskunta

text: "Spektaakkelin yhteiskunta" on nykyaikaisen kuluttajakulttuurin ja tavarafetisismin kritiikki. Se käsittelee luokkavieraantumista, globalisaation aiheuttamaa kulttuurin homogenointia ja massamediaa.


title: Spektaakkelin yhteiskunta

text: Sanomalla "Kaikesta mikä on joskus suoraan eletty on tullut pelkkä kuvaus", Debord tarkoittaa kasvavaa kuvien ja olemuksen tärkeyttä yhteiskunnassa. Kuvat ovat syrjäyttäneet aidon ihmiskontaktin.


title: Spektaakkelin yhteiskunta

text: Täten Debordin neljäs teesi sanoo: "Spektaakkeli ei ole kokoelma kuvia; pikemminkin se on sosiaalinen suhde ihmisten välillä, jonka välittää kuva."


title: Spektaakkelin yhteiskunta

text: Kulutusyhteiskunnassa sosiaalisessa elämässä ei ole kyse olemisesta vaan pikemminkin omistamisesta; spektaakkeli käyttää kuvia näyttääkseen ihmisille mitä he tarvitsevat. Näin ollen sosiaalinen elämä liikkuu eteenpäin jättäen omistamisen tilan ja siirtyen "näyttämisen tilaan", nimittäin kuvien näyttämiseen.


title: Spektaakkelin yhteiskunta

text: Debord vertailee massamediamarkkinoinnin ja menneisyyden uskonnollisuuden rooleja yhteiskunnassa. Hyödykekuvien leviäminen massamediassa aiheuttaa, Debordin mukaan, "Innostuksen aaltoja tuotetta kohtaan" jotka vievät "hartaisiin ylistämisen hetkiin, jotka muistuttavat vanhanaikaisen uskontofetisismin ekstaasia ihmeitä kohtaan".


title: Spektaakkelin yhteiskunta

text: Vuonna 1973 Guy Debord julkaisi samanimisen kirjaansa perustuvan elokuvan. Elokuva sisälsi otteita kirjasta ja 1970-luvun mustavalkoista "détournement"-kuvaa, usein mainoksista tai muista kuluttajakulttuurin osista.


title: Ang Mo Kion metroasema

text: Ang Mo Kio on Singaporen Mass Rapid Transit -metrojärjestelmän asema Ang Mo Kion alueella Singaporen koillisella suuralueella. Sitä käyttävät North South Linen junat. Se avattiin 7. marraskuuta 1987.


title: Virgil Thomson

text: Virgil Garnett Thomson (25. marraskuuta 1896 Kansas City, Missouri – 30. syyskuuta 1989 New York) oli yhdysvaltalainen säveltäjä ja musiikkikriitikko. Hänen tunnetuimpiin teoksiinsa kuuluvat kaksi Gertrude Steinin librettoihin sävellettyä oopperaa, "Four Saints in Three Acts" (1934) ja "The Mother of Us All" (1947). Musiikistaan Robert J. Flahertyn dokumenttielokuvaan "Viidakon villipeto" (Louisiana Story, 1948) Thomson sai Pulitzer-palkinnon, jota ei ole koskaan muulloin myönnetty elokuvamusiikista.


title: Virgil Thomson

text: Thomson varttui Missourissa ja otti myöhemmin sävellyksiinsä vaikutteita alueen kansanmusiikista, virsistä ja tanssimusiikista. Hän otti lapsena satunnaisia pianotunteja ja opiskeli myös urkujensoittoa. 12-vuotiaana hän alkoi säestää mykkäelokuvia pianolla elokuvateattereissa ja soittaa urkuja kirkoissa. 1910-luvun lopulla hän pääsi mormonikirkon stipendillä opiskelemaan musiikkia itärannikon Harvardin yliopistoon, jossa hänen opettajiaan olivat Archibald T. Davison ja Edward Burlingame Hill. Thomson tutki erityisesti Erik Satien musiikkia, joka vaikutti vahvasti hänen omaankin sävelkieleensä.


title: Virgil Thomson

text: Vuonna 1921 Thomson sai John Knowles Painen mukaan nimetyn stipendin Pariisiin, jossa hän opiskeli urkujensoittoa ja kontrapunktia Nadia Boulangerin johdolla. Hän alkoi raportoida Pariisin musiikkielämästä kotimaansa "Boston Transcript" -lehteen ja vaikutti näin merkittävästi muun muassa Serge Koussevitzkyn nimittämiseen Bostonin sinfoniaorkesterin musiikilliseksi johtajaksi 1924. Samoihin aikoihin Thomson palasi pariksi vuodeksi Yhdysvaltoihin hoitaakseen bachelor-tutkintonsa Harvardissa loppuun ja toimiakseen Bostonin King’s Chapel -kirkon urkurina. Hän palasi Pariisiin ja aloitti oopperayhteistyön Gertrude Steinin kanssa. Thomsonista tuli merkittävä henkilö 1920- ja 1930-luvun Pariisin kansainvälisissä kulttuuripiireissä.


title: Virgil Thomson

text: Vuonna 1940 Virgil Thomson muutti takaisin Yhdysvaltoihin, jossa hänet nimitettiin "New York Herald Tribune" -sanomalehden musiikkikriitikoksi. Hän asettui asumaan taiteilijoiden suosiman Hotel Chelsean suureen huoneistoon, jossa järjestetyistä päivällisjuhlista tuli New Yorkin kulttuuripiirien suosimia. Hän muodosti tiiviin yhteistyön säveltäjien Leonard Bernstein, Aaron Copland, Ned Rorem ja Paul Bowles kanssa; miehiä yhdisti samanlaisten musiikki-ihanteiden lisäksi homoseksuaalisuus.


title: Virgil Thomson

text: Pulitzer-palkinnon lisäksi Virgil Thomson sai urastaan muun muassa National Medal of Arts -palkinnon 1988, American Academy and Institute of Arts and Letters -kultamitalin, Kennedy Center Honors -palkinnon 1983, Brandeis-palkinnon sekä National Book Circlen ja National Music Councilin palkinnot. Hänet nimitettiin 20 kertaa kunniatohtoriksi.


title: Luettelo Suomen kouluista

text: Luettelo Suomen kouluista voi viitata ainakin seuraaviin:


title: Venäjän duuman vaalit 2016

text: Venäjän duuman vaalit 2016 pidettiin 18. syyskuuta 2016. Ne oli siirretty aikaisemmaksi perinteisestä vaalipäivästä 4. joulukuuta. 450-paikkaiseen duumaan valittiin 343 edustajaa Yhtenäisen Venäjän listoilta (54,20 %), 42 kommunistisesta puolueesta (13,34 %), 39 liberaalidemokraateista (13,14 %), 23 Oikeudenmukainen Venäjä -puolueesta (6,22 %), ja kolme edustajaa muista puolueista. Äänestysprosentti oli 47,9 %.


title: Venäjän duuman vaalit 2016

text: Vaaleihin osallistui kaikkiaan 14 puolueen ehdokkaita. Vaalitarkkailijoina toimineet ETYJin edustajat sanoivat kuitenkin että todellista pluralismia ei ollut. Valtapuolueen asema on niin dominoiva, että pienpuolueilla ei ole paljoa tilaa toimia. Yksikään pienistä puolueista ei päässyt edes lähelle viiden prosentin äänikynnystä.


title: Venäjän duuman vaalit 2016

text: Tarkkailijoiden mukaan vaalivilppiä esiintyi, mutta selvästi vähemmän kuin vuonna 2011.


title: Telinevoimistelun maailmanmestaruuskilpailut 1958

text: Vuoden 1958 järjestyksessään 14. telinevoimistelun maailmanmestaruuskilpailut käytiin Neuvostoliiton pääkaupungissa Moskovassa 6.–10. heinäkuuta.


text: Kisoihin osallistui 108 mies- ja 88 naisvoimistelijaa 22 maasta.


title: GeoCities

text: Yahoo! GeoCities (tunnetaan myös nimellä GeoCities) on webhotelleja tarjoava palvelu. Se on tällä hetkellä saatavilla vain Japanissa. David Bohnett ja John Rezner perustivat sen marraskuussa vuonna 1994. Tietotekniikkajätti Yahoo! osti palvelun vuonna 1999.


title: GeoCities

text: GeoCities lopetti toimintansa maailmanlaajuisesti 29. lokakuuta 2009 Japania lukuun ottamatta.


title: The Serenity of Suffering

text: The Serenity of Suffering on Kornin kahdestoista studioalbumi, joka julkaistiin 21. lokakuuta 2016 levymerkillä Roadrunner Records. Albumilta julkaistiin singlet ”Rotting in Vain”, "Take Me" sekä "Black Is the Soul", joista ensimmäisestä tehtiin musiikkivideo.


title: The Serenity of Suffering

text: Albumi nousi Yhdysvalloissa Billboard 200 -listan neljännelle sijalle. Suomessa se debytoi Suomen virallisen listan sijalla 8.


title: The Serenity of Suffering

text: Albumi sai pääosin hyvän vastaanoton. Albumiarvostelujen keskiarvoja keräävän Metacriticin arvio albumille on 67/100, mikä pohjautuu 9 ammattilaisarvioon. Kaaoszinen Sarita Kotkavalkama antoi albumille arvosanaksi 8.5/10, ja sanoi yhtyeen palanneen osittain juurilleen useiden vuosien kokeilusessioiden jälkeen. Niin ikään Metal Injectionin arvioija antoi albumille arvosanan 8.5. Hän kutsui albumia Kornin mahdollisesti tarttuvimmaksi albumiksi, mutta suhtautui sen positiiviseen aspektiin ristiriitaisesti kyseenalaistaen sen tarpeellisuutta metallimusiikille. Rolling Stonen Christopher Weingarten piti albumia yhtyeen historian raskaimpana. Hän suhtautui nihkeästi albumiin ja Kornin asettumaan mukavuusalueeseen, joka hänen mukaansa sijoittui yhtyeen vuosien 1999–2004 tuotantoon.


title: Maija Rajainen

text: Maija Rajainen (ent. "Ruuttu", o.s. "Glumow"; 31. tammikuuta 1899 Pietari – 6. tammikuuta 1987 Helsinki) oli suomalainen historioitsija ja opettaja.


title: Maija Rajainen

text: Rajainen valmistui filosofian kandidaatiksi 1923.ja toimi sen jälkeen opettajana useissa kouluissa, pisimpään, 1930–1948, Terijoen lyseon historian ja yhteiskuntaopin opettajana.


title: Maija Rajainen

text: Rajainen tutki tyttöjen ja naisten historiaa. Hänen väitöksestään (1940) ilmeni, että tyttöjen koulutus oli Katariina II:n ansiosta niin sanotun Vanhan Suomen alueella vuosina 1788–1806 pitemmällä kuin muualla Suomessa. Hänen myöhempiä naistutkimustaan edustavat 1959 julkaistu artikkeli "Yleiset äänioikeusteoriat ja naisten äänioikeusliike Suomessa", 1973 ilmestynyt tutkimus sukupuolimoraalia koskevasta keskustelusta naisliikkeessä 1800–1900-luvun vaihteessa sekä 1978 julkaistu artikkeli vuotta 1906 edeltävistä porvarillisen ja työläisnaisliikkeen suhteista.


title: Sara Negri

text: Sara Negri (s. 21. tammikuuta 1967) on italialais-suomalainen filosofi ja Helsingin yliopiston professori.


title: Sara Negri

text: Negri on ollut Helsingin yliopiston Filosofian, historian, kulttuurin ja taiteiden tutkimuksen laitoksen filosofian yksikön teoreettisen filosofian professori vuodesta 2015 alkaen. Sitä ennen hän oli vuodesta 1996 samassa yksikössä tutkija ja vanhempi tutkija sekä vuodesta 1998 dosentti. Vuosina 2014-2015 hän oli Filosofian, historian, kulttuurin ja taiteiden tutkimuksen laitoksen tutkija. Hän on ensimmäinen nainen Helsingin yliopiston teoreettisen filosofian professorina.


title: Sara Negri

text: Negri on väitellyt Padovan yliopistossa aiheenaan logiikka. Hän muutti Suomeen vuonna 1996.


title: Sara Negri

text: Negrin tutkimuskohde on todistusteoria.


title: Katri Laine

text: Katri Helena Laine (o.s. Soini; 25. marraskuuta 1891 Helsinki – 19. huhtikuuta 1960 Helsinki) oli suomalainen historioitsija. Hän tutki varsinkin kotitalousopetuksen historiaa. Laine kirjoitti useita kotitalouden oppikirjoja. Hänen vuonna 1927 julkaisemastaan kansakoulujen oppikirjasta "Kotitalouteni" otettiin 12 painosta.


title: Katri Laine

text: Katri Laineen isä oli kirjailija Wilho Soini. Hänen sisaruksiaan olivat kirjailijat Yrjö ja Elsa Soini. Laine kirjoitti ylioppilaaksi Helsingin Suomalaisesta Yhteiskoulusta vuonna 1911 ja valmistui kotitalousopettajaksi 1912, kansakoulunopettajaksi 1913 ja filosofian kandidaatiksi 1920. Tohtoriksi hän väitteli vuonna 1935 aiheenaan 1700-luvun pellavanviljely ja -kehruu Suomessa. Laine oli vuosina 1918–1921 Maataloushallituksen kotitalouden tarkastaja, 1928–1937 Kouluhallituksen kotitalous- ja käsityöopetuksen tarkastaja ja 1937–1957 maataloushallituksen kotitalousosaston päällikkö. Hän osallistui Lotta Svärd -järjestön toimintaan ja kirjoitti lottien käyttöön tarkoitettuja oppikirjoja Suomen historiasta. Sotavuosina hän johti toimikuntaa, joka pohti naisten työpalvelua.


title: Katri Laine

text: Katri Laineen puolisona oli vuodesta 1921 lehtori ja historiantutkija Eevert Laine.


title: Bishanin metroasema

text: Bishan on Singaporen Mass Rapid Transit -metrojärjestelmän asema Bishanin alueella Singaporen keskisellä suuralueella. Se avattiin North South Linen asemana 7. marraskuuta 1987. Vaihtoyhteys Circle Linelle avautui 28. toukokuuta 2009.


title: Robert J. Flaherty

text: Robert Joseph Flaherty (16. helmikuuta 1884 Iron Mountain, Michigan – 23. heinäkuuta 1951 Dummerston, Vermont) oli yhdysvaltalainen etnografisen dokumenttielokuvan pioneeri. Dokumenttielokuvan historian katsotaan usein alkavan Flahertyn eskimoiden elämää kuvaavasta puolifiktiivisestä elokuvasta "Nanook, pakkasen poika" (1922).


title: Robert J. Flaherty

text: Flaherty varttui seitsenlapsisen perheen esikoisena ensin Michiganissa ja sitten Kanadan rajalla Rainy Lakessa ja Lake of the Woodsissa sekä Ontarion provinssin Port Arthurissa. Hän kävi jonkin aikaa Upper Canada Collegea Torontossa ja sitten kaivosalan collegea Michiganissa, jossa hän tapasi tulevan vaimonsa ja yhteistyökumppanisnsa Frances Hubbardin.


title: Robert J. Flaherty

text: Läpi 1910-luvun Flaherty toimi tutkimusmatkailijana ja malmialueiden kartoittajana Kanadan pohjoisosissa. Vuonna 1913 hän otti muiden kehotuksesta mukaansa myös elokuvakameran tallentaakseen alueen ”outoja ihmisiä ja eläimiä” ja kuvasi parin vuoden aikana runsaasti materiaalia eskimoiden elämästä. Palattuaan matkalta Flaherty sytytti leikkaushuoneessa tupakallaan tulipalon, jossa koko 10 000 metrin nitraattifilmimateriaali tuhoutui räjähdysmäisesti työkopiota lukuun ottamatta. Flaherty päätti palata alueelle kuvaamaan satunnaisten otosten sijaan jäsennellympää elokuvaa, joka keskittyisi yhden eskimoperheen elämään ja arkiaskareisiin. Hän sai rahoituksen hankkeelle vasta vuonna 1920 Révillon Frères -turkisyhtiöltä.


title: Robert J. Flaherty

text: Vuoden 1934 elokuvassaan "Aran-saarten mies" (Man of Aran) Robert J. Flaherty venytti dokumenttielokuvan rajoja. Irlannin länsirannikolla sijaitsevien Aran-saarten elämää kuvaavassa elokuvassa Flaherty ei pitäytynyt tiukasti kuvausajan realismissa, vaan rekonstruoi muun muassa vanhoja valaanpyyntitekniikoita, joita saaren asukkaat eivät enää käyttäneet.


title: Robert J. Flaherty

text: Elokuva "Viidakon villipeto" (Louisiana Story, 1948) yhdistelee dokumentaarista kuvausta fiktiiviseen tarinaan Yhdysvaltojen Louisianan osavaltion cajuneihin kuuluvan pojan seikkailuista. Tarinaan syntyy tarpeellisia konflikteja, kun pojan puolikesyä pesukarhua vaanii alligaattori ja suuri öljy-yhtiö vaarantaa alueen tulevaisuuden.


title: Barbara Catharina Mjödh

text: Barbara Catharina Mjödh (1738–1776), oli suomalainen kirjailija (runoilija). Hän oli pappi Abraham Mjödhin tytär. Mjödh kirjoitti tilannerunoja, julkaistuja runoja eri tilaisuuksiin, kuten häihin ja hautajaisiin.


title: Kultainen Venla 2016

text: Kultainen Venla 2016 oli järjestyksessään seitsemäs Kultainen Venla -palkintogaala, jossa jaettiin palkintoja vuoden 2016 parhaille suomalaisille televisio-ohjelmille ja niiden tekijöille. Gaala järjestettiin 13. tammikuuta 2017 Kansallisoopperassa. Gaala lähetettiin tällä kertaa MTV3:n sijasta Yle TV2 -kanavalla. Eniten palkintoja sai rikosdraamasarja "Sorjonen" kolmella Venlalla.


title: Kultainen Venla 2016

text: Ehdokkaat julkistettiin 12. joulukuuta 2016 ja yleisöäänestykset finalistit paljastettiin 11. tammikuuta 2017. Sen juonsi stand up -koomikko Ali Jahangiri ja house bändinä esiintyi Don Johnson Big Band.


title: Cockney

text: Cockney on englannin kielen murre, jota puhuvat tyypillisesti työväenluokkaiset lontoolaiset. Murteen nimityksellä voidaan tarkoittaa myös Lontoossa asuvaa tai sieltä kotoisin olevaa henkilöä ja erityisesti East Endin väkeä. Aidon cockneyn puhujan pitää vanhan sanonnan mukaan olla syntynyt St Mary-le-Bow’n kirkonkellojen kuuluvuusalueella. Ennen nykyaikaista liikenteen melua St Maryn kellot saattoivat kuulua kymmenenkin kilometrin päähän kirkosta.


title: Cockney

text: Cockney-nimitys oli alun perin halventava. Sen etymologia perustuu keskienglannin sanaan, joka tarkoitti ”kukon munaa” eli normaalia pienempää tai viallista kananmunaa.


title: Cockney

text: Viime vuosina cockney-englannin monet piirteet juontuvat kaakkoisenglantilaisen alueen puheesta. Nykyään cockneytä puhutaan Dagenhamin, Barkingin, Billericayrn, Brentwoodin, Chigwellin, Loughtonin, Harlowin, Thurrockin, Cheshuntin, Bexleyn, Sidcupin, Wellingin, Elthamin ja muilla alueilla.


title: Cockney

text: Varhaisin kirjallinen merkintä cockneystä on vuodelta 1362, jolloin se esiintyi William Langlandin Piers Plowman -runon kuudennessa säkeistössä, jossa sillä tarkoitettiin pientä epämuodostunutta kananmunaa (yhdistelmä kukkoa tarkoittavasta coken-sanasta ja munaa tarkoittavasta ey-sanasta). Samaan aikaan mystinen rikkauden maa Cockaigne ilmaantui kirjoitettuun kieleen - mukaan lukien Cockayne, Cocknay ja Cockney, jotka pilailumielessä yhdistettiin Englannin pääkaupunkiin Lontooseen.


title: Parhaan miesnäyttelijän Kultainen Venla

text: Parhaan miesnäyttelijän Kultainen Venla on yksi suomalaisen Televisioakatemian vuosittain jakamista palkinnoista Kultainen Venla -gaalassa. Ensimmäinen Kultainen Venla -gaala järjestettiin tammikuussa 2011, jolloin palkittiin vuoden 2010 televisio-ohjelmia. Palkinto parhaasta miesnäyttelijästä jaettiin ensi kerran vuoden 2011 gaalassa, jolloin parhaan näyttelijän palkinto jaettiin kahtia mies- ja naisnäyttelijän palkinnoiksi.


title: Everybody Wants Some!!

text: Everybody Wants Some!! on yhdysvaltalainen avainelokuva, joka julkaistiin vuonna 2016. Elokuvan on ohjannut ja käsikirjoittanut Richard Linklater ja sen tuotantoyhtiöinä toimivat Paramount Pictures, Annapurna Pictures sekä Detour Filmproduction. Elokuvaa on luonnehdittu Linklaterin vuonna 1993 ohjaaman "Dazed and Confused" -elokuvan henkiseksi jatko-osaksi.


title: Everybody Wants Some!!

text: "Everybody Wants Some!!" sai kriitikoilta positiivisen vastaanoton. Kriitikoiden keskiarvosanoja laskevalla Metascore-sivustolla elokuvalle on annettu 50 elokuva-arvostelun perusteella arvosana 83/100, "universal acclaim".


title: Everybody Wants Some!!

text: Kriitikoiden positiivisista arvosteluista huolimatta elokuva ei ollut kaupallinen menestys. Elokuvan budjetti oli noin 10 miljoonaa Yhdysvaltain dollaria, mutta se oli tammikuuhun 2017 mennessä tuottanut maailmanlaajuisesti vain noin 4,6 miljoonaa dollaria.


title: Sarjahärkki

text: Sarjahärkki ("Holosteum umbellatum") on yksivuotinen pieni kohokkikasvilaji. Laji on "Holosteum"-suvun ainoa.


title: Sarjahärkki

text: Sarjahärkki kasvaa 5–30 senttimetriä korkeaksi. Varsi on pysty tai koheneva ja tyveltä haarova. Lehdet ovat soikeita tai puikeita ja sinivihreitä. Kukintona on kolmesta kymmeneen pitkäperäistä kukkaa sisältävä sarjamainen kimppu. Pienet terälehdet ovat valkoiset tai vaaleanpunaiset. Kotahedelmä on munamainen.


title: Sarjahärkki

text: Sarjahärkkiä esiintyy Keski- ja Etelä-Euroopasta Länsi- ja Keski-Aasiaan ulottuvalla alueella. Pohjoiseen sitä kasvaa Etelä-Ruotsissa asti.


title: Badlands (kappale)

text: Badlands on amerikkalaisen laulaja-lauluntekijä Bruce Springsteenin kappale hänen neljänneltä studioalbumiltaan, "Darkness on the Edge of Town". Kappale on kyseisen albumin avausraita ja toinen single.


title: Badlands (kappale)

text: Springsteen on sanonut' että hän keksi ensin kappaleen nimen "Badlands" ennen kuin alkoi kirjoittaa itse kappaletta. Hän tunsi, että se oli "hyvä nimi" mutta olisi helppo möhliä se sillä, ettei kirjoittaisi sille arvoistansa kappaletta.


title: Badlands (kappale)

text: Riffi perustuu The Animalsin "Dont Let Me Be Misunderstood" -kappaleeseen. "Rolling Stone" -lehden toimittajien mukaan laulu "hyödyntää punk-singlejen raivokkuutta, mitä hän kuunteli tuohon aikaan".


title: Badlands (kappale)

text: "Badlands" ei ollut kaupallinen top 40 menestys yltäen vain sijalle 42 "Billboard" Hot 100 -listalla. Eli vielä huonommin kuin albumin edellinen single, "Prove It All Night". "Badlands" saavutti huomattavaa progressiivis -ja aikuisrock -radiosoittoa tuohon aikaan ja klassisen rockin radiosoittoa siitä lähtien. Sen lisäksi "Badlands" on pysynyt melko suosittuna Springsteenin fanien, sekä Springsteenin itsensä keskuudessa. Kappale on esiintynyt kahdeksassa Springsteenin julkaisussa: "Darkness on the Edge of Town", "Live/1975-85", " Greatest Hits" (1995), "Live in New York City", "Live in Barcelona", "The Essential Bruce Springsteen", "Greatest Hits" (2009) ja "". "Rolling Stone" -lehden toimittajat sijoittivat "Badlandsin" Springsteenin kaikkien aikojen toiseksi parhaaksi kappaleeksi, edellään vain "Born to Run".


title: Kääpiöpellava

text: Kääpiöpellava ("Radiola linoides") on yksivuotinen hyvin pieni pellavakasvilaji. Se on "Radiola"-suvun ainoa laji.


title: Kääpiöpellava

text: Laji on hyvin hentokasvuinen, yhdestä kahdeksaan senttimetriä korkeaksi kasvava ruoho. Lehdet ovat vastakkain kasvavat, ehyet, soikeat ja yksisuoniset. Kukat ovat nelilukuiset ja pienet, 2–3 millimetriä leveät. Niissä on yhden millimetrin pituiset valkoiset terälehdet. Hedelmänä on yhden millimetrin mittainen kahdeksanlokeroinen kota.


title: Kääpiöpellava

text: Kääpiöpellavaa esiintyy suuressa osassa Eurooppaa keski- ja eteläosissa. Pohjoiseen sitä kasvaa Etelä-Norjassa asti.


title: Kääpiöpellava

text: Kääpiöpellavaa voi esiintyä muiden pienten kasvien kuten pikkupungan ("Anagallis minima") ja nölliäisenvihvilän ("Juncus minutulus") seurassa.


title: Kansainvälisten asiain foorumi

text: Kansainvälisten asiain foorumi on eduskunnassa toimiva foorumi, jonka tarkoitus on kehittää eduskunnan kansainvälistä työtä. Sen jäseniä ovat puhemiehet, valiokuntien puheenjohtajat, näiden valitsemien valtuuskuntien puheenjohtajat ja ulkoasiainministeriön edustaja. Foorumi kokoontuu puhemiehen kutsusta 1–2 kertaa vuodessa.


title: Super Mario Odyssey

text: Super Mario Odyssey on Nintendon kehittämä tasohyppelypeli. Peli on julkaistu 27. lokakuuta 2017 Nintendo Switch -konsolille ja se kuuluu "Super Mario" -pelisarjaan.


title: Super Mario Odyssey

text: Osa pelin ympäristöistä on saanut vaikutteita oikeasta maailmasta, esimerkiksi pelissä esiintyvä "New Donk City" viittaa New York Cityyn. Pelissä on "Super Mario 64:n" ja "Super Mario Sunshinen" tyyliin avoin maailma, jossa voi liikkua vapaasti ilman aikarajoitusta. Marion hattu vaikuttaisi olevan Super Mario Odysseyssä aiemmista Mario-peleistä poiketen elävä Cappy-nimisen hahmon taikavoimasta ja sillä on aiempia pelejä suurempi rooli. Mario voi käyttää hattua aseena heittämällä sen bumerangin tapaan vihollisia kohti. Joillain vihollisilla, mukaan lukien Bowserilla on hattu ja viholliset käyttävät hattuja bumerangiaseena. Marion tehtävänä on useimpien Mario-pelien tapaan pelastaa prinsessa Peach Bowserin kynsistä Bowserin yrittäessä pakottaa Peachin kanssaan naimisiin.


title: Super Mario Odyssey

text: Peli julkistettiin Nintendon 13. tammikuuta 2017 pidetyssä tiedotustilaisuudessa, jossa esiteltiin Nintendo Switch -konsolia ja sille julkaistavia pelejä. Pelin demo julkaistiin E3-messuilla kesäkuussa 2017.


title: Super Mario Odyssey

text: GameSpot on antanut pelille arvosanaksi täydet 10/10 arvostelussaan.


title: Mario Kart 8 Deluxe

text: Mario Kart 8 Deluxe on huhtikuussa julkaistu videopeli Nintendo Switch -konsolille.


title: Mario Kart 8 Deluxe

text: Peli on alkuperäisen Mario Kart 8:n uusintaversio, jossa on mukana aiemman version ilmaiset DLC-n lisäosat kenttineen, hahmoineen ja ajoneuvoineen sekä joukko muutoksia.


title: Mario Kart 8 Deluxe

text: Peli on tehnyt sarjan myyntiennätyksen julkaisupäivänään ollen nopeimmiten myyvä sarjan peli.


title: Mario Kart 8 Deluxe

text: Uudistuksina aiempaan osaan ovat kuusi uutta hahmoa: vanhat tutut Bowser Jr., King Boo ja Dry Bones sekä uudet Golden Mario (suom. Kultainen Mario), Inkling Girl ja Inkiling Boy. Inklingit ovat tuttuja Splatoon-peleistä. Uudet hahmot on Gold Marioa lukuun ottamatta ovat avattuja. Gold Mario avautuu, kun kaikki Grand Prix -kilpailut moottoriluokkaineen ovat suoritettu. Yoshille ja Shy Guylle voi valita värin jo alussa. Mukana on myös uusia ajoneuvoja, mutta ne ajoneuvot sekä aikaisemmat ajoneuvot saadaan keräämällä kolikoita, alkuperäisen Mario Kart 8:n tapaan, jolloin avautuu lisää ajoneuvoja ja niiten osia. Kaikki pelin kuluessa saatavat hahmot ja radat ovat avattuja, kun taas alkuperäisessä Mario Kart 8:ssa joutui suorittamaan tiettyjä Grand Prix -kilpailuja uusien hahmojen ja ratojen avaamiseksi. Myös moottoriluokat 150cc peilikuvana ja alkuperäisen pelin ilmainen 200cc päivitys ovat avattuja. Mercedes Benz -ajoneuvot ja niiden osat avautuvat tällä kertaa keräämällä lisää kolikoita.


title: Mario Kart 8 Deluxe

text: Taistelumoodissa on kokonaan uudet kentät eli perinteiset Mario Kart -taisteluareenat: uudet, jossa on mukana yksi Splatoon-pelistä tuttu arena sekä myös muutama aikaisempi vanhempi taisteluareena aikaisemmista Mario Kart -peleistä. Taistelutyylejä on viisi: Balloon Battle (perintainen), Renegade Roundup (uusi), Coin Runners (perintainen), Bob-omb Blast ( -pelistä) ja Shine Thief (Mario Kart: Double Dash!! -pelistä).


title: Mario Kart 8 Deluxe

text: Lisäksi kilpailija saa käyttöön kaksi esinettä Mario Kart: Double Dash!! -pelin tapaan ja radoilla myös on kyseisestä pelistä tuttuja kaksinkerroksisia esinelaatikoita. Sulka ja Boo -esineet tekevät paluun.


title: Mario Kart 8 Deluxe

text: Pitempään driftaaminen antaa kolmannen turbon eli ultra-mini-turbon, mikä on käytössä vain silloin, kun älykäs ohjaus on pois päältä.


title: Mario Kart 8 Deluxe

text: IGN antoi pelille arvostelussaan 9.3/10.


title: Maiju Voutilainen

text: Maiju Pauliina Voutilainen (s. 1996) on suomalainen vloggaaja, joka tunnetaan paremmin nimellä Mansikkka. Voutilainen tekee lifestyle-aiheisia videoita ja käsittelee paljon myös mielenterveysasioita. Lisäksi hän on puhunut omasta masennuksestaan. Helmikuussa 2018 Voutilaisella oli YouTubessa yli 167 000 tilaajaa. Hänet valittiin Mielenterveyden keskusliiton vuoden 2017 Hyvän mielen lähettilääksi. Voutilainen on käynyt Kallion lukion. Hän oli myös vieraana Linnan juhlissa vuonna 2017.


title: Maiju Voutilainen

text: Voutilaisen runokirja ilmestyi vuonna 2017.


title: Vähä Korentijärvi

text: Vähä Korentijärvi on Pirkanmaalla Valkeakoskella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Vähä Korentijärvi on osa Korentiojan valuma-aluetta.


title: Vähä Korentijärvi

text: Järvi on 500 metriä pitkä, 300 metriä leveä ja sen pinta-ala on 11 hehtaaria. Siihen laskee neljä lyhyttä soiden kuivatusojaa, joista yksi tuo luoteen suunnasta suon vesiä. Järven laskuojaa lähtee kaakoisrannasta ja yhtyy 350 metrin jälkeen Korentiojaan noin 200 metriä Korentijärven alapuolella. Veden laskennallinen viipymä järvessä on järven mataluudesta johtuen 100 vain vuorokautta, vaikka sen valuma-alue on pieni. Korentijärvi sijaitsee vain 350 metrin etäisyydellä. Järven rantaviivan pituus on 1,3 kilometriä. Järven lähiympäristössä on sijainnut vain yksi maatila, mutta sen lisäksi ranoihiin on rakennettu neljä vapaa-ajan asuntoa. Niile johtaa tiet Pyörönmaalta tai Valkeakosken Vanhakylästä.


title: Vähä Korentijärvi

text: Järven vedenlaatua on tutkittu loppukesällä 1995. Se on humusjärvi, jonka vedenväri on ruskea, koska siihen on liuennut humusta. Vesi on lievästi sameaa ja sen sähkönjohtavuus on normaalilla tasolla. Veden happamuustaso oli humuksen määrään nähden normaali ja koska veden puskurikyky happamoitumista vastaan on hyvä, ei ole välitöntä vaaraa järven happamoitumisesta. Järvi on matala ja veden läpötilakerrostuminen muodostuu lieväksi. Pintaveden happipitoisuuden kylläisyysaste oli 74%. Talvella jääkannen alla happi saattaa kuitenkin kulua vähiin veden sisältämän humuksen hajotessa. Sekä fosforipitoisuudet että typpipitoisuudet ovat noin kaksinkertaiset luonnontasoon nähden. Koska valuma-alue on pääosin karua metsäseutua, kohdistuu järveen pientä hajakuormitusta. Vedn ravinnetasot ovatkin rehevöityneen järven tasolla. Järven virkistysarvo on tyydyttävällä tasolla.


title: Vähä Korentijärvi

text: Vuoden 1959 peruskartassa ”Vähä Korentijärven” ja ”Iso Korentijärven” välinen kannas oli raivattu pelloksi, joita isännöivät kaksi maatilaa. Myös Vähä Korentijärven länsipuolella oli peltopalstoja, jotka kaikki päättyivät järven rantaan. Järveen kaivettiin ensimmäiset suo-ojat 1970-luvulla. Vuoden 1976 kartassa peltojen määrä on vähentynyt ja samalla rantaan on ilmaantunut kolme vapaa-ajan asuntoa, joita on tullut sittemmin muutama lisää.


title: Lex (poliisikoira)

text: Lex (koko nimi "Karhukorven Lex II", 1. tammikuuta 1968 – 25. joulukuuta 1975) oli suomalainen saksanpaimenkoira ja yksi Suomen tunnetuimmista poliisikoirista.


title: Lex (poliisikoira)

text: Karhukorven kennelissä Vihdissä syntynyt Lex oli Espoon poliisin poliisikoirana 1968–1975 ja Lexin kouluttajana ja hoitajana toimi konstaapeli Veikko Ylönen (1935–2016). Lex suoritti 108 kiinniottoa joka on edelleen alallaan Suomen ennätys. Lexin kuulo vaurioitui pankkiryöstäjä Matti "Volvo" Markkasen takaa-ajon yhteydessä kun ammuttu luoti meni koiran korvan vierestä.


title: Lex (poliisikoira)

text: Lexiä ammuttiin rintaan sen yrittäessä ottaa kiinni murrosta epäiltyjä kahta miestä joulukuussa 1975 Espoon Westendissä. Lex kuoli vammoihinsa Helsingissä Pieneläinklinikan leikkauspöydällä joulupäivänä 1975 ja Lexin kuolema oli 27. joulukuuta Ilta-Sanomien etusivun pääuutisena. Lex haudattiin Helsingin eläinten hautausmaalle Haagaan, hautapaikan numero on A-455.


title: Lex (poliisikoira)

text: Toimittaja Aake Jermo kirjoitti yhdessä Veikko Ylösen kanssa Lexistä vuonna 1976 Otavan julkaiseman kirjan "Poliisikoira Lex".


title: Naton parlamentaarinen yleiskokous

text: Naton parlamentaarinen yleiskokous (, ) on Nato-liittolaismaiden parlamenttien foorumi, jonka tehtävä on levittää tietoisuutta Pohjois-Atlantin alueen turvallisuusasioista ja vahvistaa transatlanttisia suhteita ja atlanttisia arvoja. Näiksi arvoiksi on määritelty parlamentaarinen demokratia, yksilönvapaudet, ihmisoikeudet ja laillisuusperiaate. Parlamentaarinen yleiskokous toimii linkkinä Naton ja sen liittolaismaiden parlamenttien välillä, mutta se on erillinen instituutio Natosta. Yleiskokouksella on täysistunto kaksi kertaa vuodessa.


title: Naton parlamentaarinen yleiskokous

text: Naton parlamentaarinen yleiskokous perustettiin vuonna 1955. Siihen kuuluu nykyään 257 valtuuskunnan jäsentä 28:sta jäsenmaan parlamentista ja lisäksi valtuustot 13 Naton liittolaismaasta, neljästä Välimeren kumppanuusmaasta ja kahdeksan tarkkailijavaltuutettua. Eri maiden valtuuskuntien koot perustuvat jäsenmaiden kokoihin ja puolueiden voimasuhteisiin niiden parlamenteissa. Yhteensä valtuutettuja on noin 360. Liitännäisjäsenten valtuuskuntien jäsenet voivat osallistua yleiskokouksen täysistuntoihin, seminaareihin ja lähes kaikkiin komiteoihin. He voivat esittää päätöslauselmia ja lisäyksiä niihin täysistunnoissa sekä toimia raportööreinä komiteoissa, mutta heillä ei ole äänioikeutta eivätkä he osallistu budjetin laatimiseen.


title: Naton parlamentaarinen yleiskokous

text: Naton parlamentaarisen yleiskokouksen vuosibudjetti on 3,8 miljoonaa euroa. Rahat käytetään Brysselissä sijaitsevan sihteeristön toimintaan. Liitännäisjäsenillä ei ole velvollisuutta osallistua yleiskokouksen kustannuksiin.


title: Naton parlamentaarinen yleiskokous

text: Suomi on Naton rauhankumppanuusmaa ja siten liitännäisjäsen. Maalla on ollut valtuuskunta Naton parlamentaarisessa yleiskokouksessa vuodesta 1998 lähtien. Suomen valtuuskunnassa on neljä jäsentä, joilla ei ole varajäseniä.


title: Braddellin metroasema

text: Braddell on Singaporen Mass Rapid Transit -metrojärjestelmän asema Toa Payohin alueella Singaporen keskisellä suuralueella. Sitä käyttävät North South Linen junat. Se avattiin 7. marraskuuta 1987.


title: Eveliina Piippo

text: Eveliina Piippo (s. 7. syyskuuta 1998 Tampere) on suomalainen maastohiihtäjä. Hän edustaa seuratasolla Vuokatti Ski Teamiä.


title: Eveliina Piippo

text: Piippo kilpaili maailmancupissa ensimmäisen kerran Rukalla joulukuussa 2017. Ensimmäiset maailmancupin pisteensä hän sai oltuaan 28:s Lahden 10 kilometrin perinteisen hiihtotavan kilpailussa maaliskuussa 2018. Parhaimmillaan hän on sijoittunut 22:nneksi Beitostølenin 15 kilometrin vapaan hiihtotavan kilpailussa joulukuussa 2018. Samoissa kilpailuissa Piippo hiihti ensi kertaa naisten viestijoukkueessa ja ankkuroi joukkueen kolmanneksi.


title: Eveliina Piippo

text: Eveliina Piippo edusti Suomea nuorten MM-kilpailuissa Gomsissa 2018. Hän sijoittui parhaimmillaan neljänneksi kymmenen kilometrin yhdistelmähiihdossa. Nuorten MM-kilpailuissa Soldier Hollowissa 2017 Piippo oli viiden kilometrin vapaan kilpailussa kahdeksas ja kymmenen kilometrin yhdistelmäkilpailussa viides.


title: Eveliina Piippo

text: Tammikuussa 2015 Piippo kilpaili Euroopan nuorten olympiafestivaaleilla Stegissä, jossa hän oli viiden kilometrin vapaan hiihtotavan kilpailussa viides, 7,5 kilometrin perinteisen hiihtotavan kilpailussa kuudes ja oli mukana neljänneksi sijoittuneessa viestijoukkueessa. Samana vuonna hän hiihti hopeaa Pohjoismaiden mestaruuskilpailusta vapaan viideltä kilometriltä Örnsköldsvikissä.


title: Eveliina Piippo

text: Tammikuussa 2019 Piippo saavutti hopeaa vapaan hiihtotavan 10 kilometrillä alle 23-vuotiaiden sarjassa nuorten MM-kilpailuissa Lahdessa.


title: Eveliina Piippo

text: Aikuisten SM-kilpailuissa Piippo on ollut parhaimmillaan viides vapaan kymmenen kilometrin kilpailussa Vantaalla 2018. Hän oli kuudes vapaan kolmenkymmenen kilometrin SM-kilpailussa Ylitorniolla 2017 ja seitsemäs vapaan viiden kilometrin, sekä perinteisen viidentoista kilometrin SM-kilpailuissa Kontiolahdella 2017. Kontiolahdella Piippo oli myös mukana toiseksi sijoittuneessa viestijoukueessa.


title: Eveliina Piippo

text: Taivalkoskella 2016 Piippo oli yhdeksäs kymmenen kilometrin vapaan hiihtotavan takaa-ajokilpailussa.


title: Eveliina Piippo

text: Piippo saavutti ensimmäisen Suomen Cupin osakilpailuvoittonsa Jämijärvellä kymmenen kilometrin vapaan hiihtotavan kilpailussa 14. tammikuuta 2017.


title: Eveliina Piippo

text: Nuorten SM-kilpailuista häneltä löytyy useita mitaleita.


title: Rutajärvi (Kangasala)

text: Rutajärvi on Pirkanmaalla Kangasalan Kuohenmaalla ja Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Rutajärvi on osa Korentiojan valuma-aluetta.


title: Rutajärvi (Kangasala)

text: Järvi on 1,1 kilometriä pitkä, 650 metriä leveä ja sen pinta-ala on 43 hehtaaria. Se sijaitsee erämaassa Kangasalan, Lempäälän rajalla ja lähellä Valkeakosken rajaa maaston matalassa painaumassa. Siihen on laskee sen koillisrantaan luontaisena Suonijärven laskuoja, jonka kautta järveen laskee suon kuivatusvesiä. Järven oma laskuoja on liitetty osaksi Aukeasuon ojaverkostoa, joka vuorostaan laskee Korenninojaan. Se virtaa Pyörönmaan läpi ja laskee Korentijärveen. Sen lisäksi Rutajärveen laskee kaksi muutakin metsäojaa. Veden laskennallinen viipymä järvessä on 2,6 vuotta, sillä järven tilavuuteen nähden valuma-alueen pinta-ala on pieni. Järven rantaviivan pituus on 3,2 kilometriä. Rannat ovat kovaa metsämaata eikä suota ole kuin nimeksi. Rannoille on rakennettu 15 vapaa-ajan asuntoa ja Kangasalan puolella sijaitsee retkeilymaja. Niille johtaa tiet seututieltä 130. Järven luoteisosassa vedestä pilkistää kivi, joka on kuntarajan rajapyykkinä. Valkeakosken raja ja sen pyykki sijaitsee järven eteläpäästä 350 metriä kaakkoon.


title: Rutajärvi (Kangasala)

text: Retkelymaja toimii Roukkolatujen rastina.


title: Rutajärvi (Kangasala)

text: Järven vedenlaatua on tutkittu vuosina 1973, 1978, 1979, 1993, 1995 1996 ja 2009. Vesi on ollut kirkasta (0,89 FNU) ja vedenväri on ruskeaa (väriluku 44–160 mg(Pt)/l), johtuen valuma-alueella olevista soista, jotka nostavat veden humuspitoisuutta. Humuksen takia vesi on hapanta myös kesäisin ja syvänteessä happamuustaso laskee alle pH 6. Veden puskurikyky happamoitumista vastaan on heikko (0,03 mmol/l), joten valumavedet määrittävät järven happamuustason. Veden hitaan vaihtuvuuden takia kovin äkkinäisiä muutoksia ei esiinny. Veden sähkönjohtavuus on pieni. Järvi lämpötilakerrostuu kesäisin ja talvisin. Vaikka järvi on syvä, ei alusveteen kehity happivajetta edes talvella. Järven happitilanne on hyvä. Veden fosforipitoisuudet ovat vaihdelleet 12–35 mikrogrammaa litrassa vettä (μg/l) ja typpipitoisuudet 340–630 µg/l. Fosforipitoisuudet ovat lievästi rehevöityneen järven tasoa ja typpipitoisuudet ovat suojärville luonnollisella tasolla. Järvi soveltuu virkistyskäyttöön melko hyvin.


title: Rutajärvi (Kangasala)

text: Vuoden 1959 peruskartassa järvi oli autio lukuun ottamatta pohjoisrannan retkeilymajaa ja lounaisrannan metsästysmajaa. Lähimmät tiet johtivat Kangasalan puolella oleviin maatiloille, jonne oli matkaa yli puoli kilometriä. Järven ympäristössä riskeili runsaasti polkuja. Suonijärven laskuoja oli luontaisen näköinen. Vuoden 1975 kartassa näkyy soiden ja metsien ojitustoiminta, jonka hajakuormitus kohdistuu järveen Suonijärven laskuojan välityksellä. Vasta 1980 peruskartassa on ensimmäinen merkintä vapaa-ajan asunnon rakentamisesta. Tämän jälkeen järven ympäristöön rakennettiin teitä ja rannoille alkaa ilmestyä vapaa-ajan asuntoja.


title: Kaikkien pyhien kirkko (Claverley)

text: Kaikkien pyhien kirkko on käytössä oleva kirkkorakennus Claverleyssä Englannissa, joka on julistettu Grade I -luokan suojelukohteeksi vuonna 1970.


title: Kaikkien pyhien kirkko (Claverley)

text: Kastemalja on normanniajalta. Kirkossa on vuonna 1448 kuolleen Richard Spicerin ja hänen vaimonsa hautakivi ja vuonna 1558 kuolleen Robert Broken sekä hänen kahden vaimonsa alabasterimonumentti.


title: Suonijärvi (Kangasala)

text: Suonijärvi on Pirkanmaalla Kangasalla Kuohenmaalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Suonijärvi on osa Korentiojan valuma-aluetta.


title: Suonijärvi (Kangasala)

text: Järvi on 550 metriä pitkä, 150 metriä leveä ja sen pinta-ala on 2,4 hehtaaria. Järvi sijaitsee suoalueella kaakkoiselta puolelta kohoavan mäen alla. Se on pitkän muotoinen ja sillä on kaksi järviallasta, joita yhdistää 150 metriä pitkä ja alle 10 metriä leveä salmi. Siihen on yhdistetty kuusi suo-ojaa ympäröivältä suolta. Järven laskuoja lähteen sen lounaispäästä ja virtaa 450 metriä ja putoaa yli 11 metriä matkallaan Rutajärveen. Järven rantaviivan pituus on 1,4 kilometriä ja se on autio. Lempäälän rajan rajapyykki sijaitsee alle 50 metrin päässä järven lounaispäästä.


title: Suonijärvi (Kangasala)

text: Vuosien 1963 ja 1975 välissä järveä ympäröivät suot on ojitettu. Vuoden 1991 peruskartassa kaksi metsätietä päättyivät noin 400 metrin päähän järvestä.


title: Suurimmat hitit 2003–2016

text: Suurimmat hitit 2003–2016 on iskelmäyhtye Neljänsuoran kokoelma-albumi, joka julkaistiin 21. syyskuuta 2016 levymerkillä Warner Music Finland. Yhtyeen fanit ovat osallistuneet kappaleiden valitsemiseen, ja se sisältää myös ennen julkaisemattomia kappaleita.


title: Suurimmat hitit 2003–2016

text: Albumi debytoi Suomen virallisen listan sijalla 14, ja pysyi listalla yhteensä 5 viikkoa.


title: Toa Payohin metroasema

text: Toa Payoh on Singaporen Mass Rapid Transit -metrojärjestelmän asema Toa Payohin alueella Singaporen keskisellä suuralueella. Sitä käyttävät North South Linen junat. 7. marraskuuta 1987 avattu asema on yksi neljästä "Monopoly"-pelin singaporelaisversion pelilaudalta löytyvästä juna-asemasta.


title: Megapiranha

text: Megapiranha paranensis on sukupuuttoon kuollut, vuonna 2009 kuvattu piraijoiden heimoon kuulunut tetrakala myöhäiseltä mioseenikaudelta (8–10 miljoonaa vuotta sitten) Argentiinasta. Se on arveltu olleen noin 71-128 senttiä pitkä. Holotyyppi koostuu vain välileuanluusta ja siksakmaisesta hammasrivistä, loput sen ruumista ovat tuntemattomat. Sen hampaisto on muistuttaa sekä pakujen kaksinkertaista hammasriviä, että modernien piraijojen yhden rivin hampaita, mikä viittaa siihen, että "M. paranensis" oli näiden siirtymäfossiili. Sen puremavoima oli arviolta 1,240–4,749 Newtonia.


title: Bariumnitriitti

text: Bariumnitriitti (Ba(NO)) on barium- ja nitriitti-ionien muodostama epäorgaaninen ioniyhdiste. Yhdistettä voidaan käyttää pyrotekniikassa, orgaanisissa synteeseissä ja korroosionestoaineena.


title: Bariumnitriitti

text: Huoneenlämpötilassa bariumnitriitti on väritöntä kiteistä ainetta ja sen alkeiskoppi on heksagonaalinen. Yhdiste liukenee erittäin hyvin veteen. Kidevedettömän muodon lisäksi tunnetaan myös väriltään kellertävä kidevedellinen monohydraatti (Ba(NO)·HO. Kidevesi poistuu kuumennettaessa yhdistettä 116 °C:n lämpötilaan. Välivaiheena muodostuu muun muassa hemihydraattia. Bariumnitriitin monohydraatti on pyroelektristä. Kuumennettaessa bariumnitriittiä voimakkaasti se hajoaa bariumoksidiksi, typpimonoksidiksi ja typeksi.


title: Bariumnitriitti

text: Bariumnitriittiä valmistetaan bariumkloridin ja natriumnitriitin välisellä reaktiolla. Seoksesta haihdutetaan vettä matalassa lämpötilassa, jolloin bariumnitriitti kiteytyy. Yhdistettä voidaan myös valmistaa johtamalla bariumhydroksidin tai -karbonaatin liuokseen ammoniakin hapetuksesta saatavaa typpioksidia sisältävää kaasua tai kuumentamalla bariumnitraattia typpimonoksidi-ilmakehässä.


title: Bariumnitriitti

text: Bariumnitriittiä voidaan käyttää pyrotekniikassa vihreän valon aikaansaamiseksi. Yhdistettä voidaan käyttää orgaanisen kemian synteeseissä valmistettaessa diatsoniumsuoloja ja teräksen korroosionestoaineena.


title: Live 2016

text: Live 2016 on bluesmuusikoiden Erja Lyytisen ja Heikki Silvennoisen livealbumi, joka julkaistiin 21. lokakuuta 2016. Kappaleet on koottu Lyytisen ja Silvennoisen tammi–helmikuussa 2016 tekemästä 25 esitystä käsittävästä yhteiskiertueesta.Albumiin sisältyvällä DVD:llä on yksi lisäkappale, ”Don’t Let a Good Woman Down”, jonka on säveltänyt Erja Lyytinen.


title: 1979 (EP)

text: 1979 on punkyhtye Sehr Schnellin EP-levy, joka julkaistiin 6. toukokuuta 2016 levymerkillä Stupido Records. Julkaisu on yhtyeen ensimmäinen uutta materiaalia sisältävä albumi 36 vuoteen. EP on äänitetty vuonna 2016, mutta kappaleet on sävelletty ja sanoitettu 1970-luvulla. Kappaleet on äänitetty mm. Lauri Elorannan studiossa.


title: Eye of the Soundscape

text: Eye of the Soundscape on progressiivisen rockin yhtye Riversiden seitsemäs studioalbumi, joka julkaistiin 21. lokakuuta 2016 levymerkillä InsideOut Music. Albumi on kokoelma yhtyeen aiemmin julkaistuista instrumentaali- ja ambient-kappaleista, minkä lisäksi se sisältää neljä uutta kappaletta (”Where the River Flows”, ”Shine”, ”Sleepwalkers” ja ”Eye of the Soundscape”).


title: Eye of the Soundscape

text: Albumi on yhtyeen ensimmäinen triona julkaistu albumi kitaristi Piotr Grudzińskin kuoltua sydänkohtaukseen helmikuussa 2016. Hänen musiikkiaan kuullaan albumilla kuitenkin postuumisti.


title: John Grierson

text: John Grierson (26. huhtikuuta 1898 Deanston, Pertshire, Skotlanti – 19. helmikuuta 1972 Bath, Somerset, Englanti) oli skotlantilainen dokumenttielokuvan pioneeri, jota pidetään brittiläisen ja kanadalaisen dokumenttielokuvan isänä. Häntä pidetään etenkin englanninkielisissä maissa termin "dokumenttielokuva" keksijänä, koska hän käytti ensimmäisenä termiä "documentary" arvioidessaan Robert J. Flahertyn samoalaistarinaa "Moana" (1936) ja sanoessaan sillä olevan ”dokumentaarista arvoa”. Myöhemmin hän määritteli dokumenttielokuvan sanoilla "creative treatment of actuality", ”todellisuuden luovaa käsittelemistä”.


title: John Grierson

text: Grierson varttui skottilaisessa opettajaperheessä, jonka suvussa oli ollut monia majakanvartijoita. Poika palveli laivastossa ensimmäisessä maailmansodassa ja suoritti sitten akateemisia opintoja Glasgow’n yliopistossa pääaineenaan moraalinen filosofia. Hän sai Rockefeller-stipendin yhdysvaltalaiseen Chicagon yliopistoon vuosiksi 1923–1927. Siellä hän aloitti elinikäisen tutkijanuransa aiheenaan median vaikutus julkiseen mielipiteeseen. Tutustuessaan elokuvateollisuuteen Hollywoodissa Grierson tutustui muun muassa Robert J. Flahertyyn.


title: John Grierson

text: Palattuaan Britanniaan vuonna 1927 Grierson halusi soveltaa Flahertyn työtapaa ja tehdä dokumenttielokuvaa Skotlannin kansanihmisistä. Hänen ensimmäinen elokuvansa, mykkä "Drifters" (1927) kertoo Pohjanmeren sillinkalastajista ja mullisti elokuvan tavan tehdä kansankuvausta. Sen jälkeen Grierson ohjasi itse enää yhden elokuvan, mutta aloitti monipuolisen dokumenttielokuvaa edistävän työnsä. Vuonna 1933 Griersonista tuli Britannian postilaitoksen filmiosaston päällikkö sen lisäksi, että toimi Empire Marketing Boardin filmiosaston varajohtajana.


title: John Grierson

text: Vuonna 1938 Kanadan hallitus kutsui Griersonin konsultoimaan elokuvan käyttämisessä valtionhallinnon tiedotustyössä ja kansansivistyksessä. Griersonin suosituksesta Kanadaan perustettiin 1939 maineikas National Film Board of Canada (NFB), jonka ensimmäiseksi johtajaksi hänet valittiin.


title: John Grierson

text: Toisen maailmansodan vuosina Grierson tuotti NFB:ssä monia sotamoraalia kohottavia propagandaelokuvien sarjoja kuten "Canada Carries On" ja "The World in Action" ja toimi samalla Kanadan sotatiedotuksen johtajana. Hän kutsui Kanadaan muun muassa maanmiehensä Norman McLarenin, joka tuli sittemmin tunnetuksi National Film Boardille tekemistään kokeellisista animaatioelokuvista.


title: John Grierson

text: Sodan jälkeen John Grierson joutui entistä sihteeriään koskevan vakoilujutun syövereihin ja itsekin epäillyksi kommunistisympatioista. Hän jätti muutenkin byrokraattiseksi kokemansa Kanadan, työskenteli jonkin aikaa New Yorkissa ja vuosina 1946–1948 Unescossa Pariisissa, kunnes hänet vuonna 1948 nimitettiin Britannian Central Office of Informationin filmipäälliköksi. Myöhemmin hän toimi National Film Finance Corporationin tuotantoyksikön johdossa. 1950-luvun puolivälissä Grierson palasi synnyinmaahansa Skotlantiin, jossa hän juonsi kymmenisen vuotta televisiosarjaa "This Wonderful World", joka koostui otteista eri maissa tehdyistä dokumenttituotannoista. 70-vuotiaana eläkeläisenä Grierson sai vielä kutsun Kanadan McGill-yliopiston luennoitsijaksi 1968. Indira Gandhin kutsusta Grierson vieraili Intiassa konsultoimassa ehkäisyvalistuksen levittämisessä maaseudun kyliin. Grierson kuoli syöpään Englannin Bathissa 1972.


title: Secret Garden (kappale)

text: Secret Garden on on Bruce Springsteenin vuoden 1995 single. Se julkaistiin alun perin 27. helmikuuta 1995 hänen "Greatest Hits" albumillaan levy-yhtiönä Columbia Records. Ensimmäinen julkaisun aikaan kappale pääsi parhaimmillaan sijalle 63 "Billboard" Hot 100 -listalla.


title: Secret Garden (kappale)

text: Myöhemmin kappale uudelleenjulkaistiin 11. huhtikuuta 1995, levy-yhtiönä Sony. Se oli kahden kappaleen single sisältäen liveversion kappaleesta Thunder Road. Tämä uusintapainos palautti kappaleen "Billboard" Hot 100 -listalle, missä se oli parhaimmillaan sijalla 19 ja se on Springsteenin viimeinen top 40-hitti Yhdysvalloissa tähän päivään saakka. Vuonna 1995 julkaistiin myös EP sisältäen kaksi eri versiota kappaleesta "Secret Garden" (albumi -ja jousiversion), live version kappaleesta "Murder Incorporated" ja alkuperäisen version kappaleesta "Pink Cadillac".


title: Secret Garden (kappale)

text: Kappale sai suuren osan suosiostaan esiinnyttyään vuoden 1996 elokuvan "Jerry Maguire" soundtrackilla päästen parhaimmillaan sijalle 12 ja sijalle 15 Adult Top 40 -ja Top 40 Mainstream -listoilla.


title: Secret Garden (kappale)

text: "Secret Garden" esiintyi myös elokuvassa "Night at the Roxbury".


title: Secret Garden (kappale)

text: Kappale on esitetty livenä vain kuusi kertaa. Se esitettiin kolme kertaa vuonna 1995 New Yorkissa ja se palasi settilistalle vuonna 2013, jolloin Springsteen esitti sen Isossa-Britanniassa. Kolmen vuoden tauon jälkeen, Springsteen esitti kappaleen kahdesti vuonna 2016 New Jerseyssä ja Washington D.C.:ssä.


title: Romanino

text: Girolamo Romani (Romanino) (syntynyt noin 1485, Venetsian tasavalta – kuollut noin 1566, Brescia) oli Venetossa ja Lombardiassa vaikuttanut renessanssimaalari. Romanino oli yhdessä Moretton kanssa alueen johtavia taidemaalareita ja maalasi tämän tavoin freskoja ja alttaritauluja sekä satunnaisesti muotokuvia. Romanino työskenteli ympäri Pohjois-Italiaa, mutta Brescia säilyi hänen kotipaikkanaan ja hänestä tuli valtuutettu siellä vuonna 1559 .


Enemmän kuin elämä on lempi, enemmän kuin lempi moinen kuolo on Shöcking Blü -yhtyeen ainoaksi jäänyt albumi, joka julkaistiin maaliskuussa 2017.


title: Bothriolepis

text: Bothriolepis on sukupuuttoon kuollut ryhmän Antiarchi panssarihaiden suku. Se oli laajalle levinnyt ja lajirikas suku keskiseltä myöhäiselle  devonikaudelle.


title: Bothriolepis

text: "Bothriolepis" eli erilaisissa ympäristössä kaikilla mantereilla mukaan lukien rannikonläheisissä meri- ja makean veden ympäristöissä. Suurin osa lajeista olivat pieniä, pohjalla eläineitä, makeanveden detritivoreja. Ne saivat ravintonsa syömällä kuollutta kasvi- ja eläinainesta. Ne olivat suunnilleen 30 sentin pituisia. Suurimmalla lajilla, "B. maximalla", oli kuitenkin 100 senttimetriä pitkä selkäpanssari.


title: Bothriolepis

text: Yli 70 lajia tunnetaan ympäri maailmaa, mikä on myös tyypillistä nykyisille pohjalla eläville eläimille.


title: Shöcking Blü

text: Shöcking Blü oli suomalainen rockyhtye. Se perustettiin syksyllä 2016 ja hajosi toukokuussa 2017. Yhtyeessä soitti Kari Peitsamo ja Peer Günt -yhtyeen muusikot Pete Pohjanniemi ja Sakke Koivula. Yhtye teki viisi keikkaa ja julkaisi yhden albumin. Yhtyeen hajotua Peitsamo perusti yhdessä Peer Güntissä ennen Pohjanniemeä ja Koivulaa soittaneen muusikoiden Teijo Erkinharjun ja Teijo Kettulan kanssa Devil’s Milk -yhtyeen.


title: Luettelo vesipallon olympiamitalisteista

text: Vesipallo on ollut olympialaisten kisaohjelmassa vuoden 1900 kesäolympialaisista lähtien. Vuonna 1904 laji oli mukana vain näytöslajina. Menestynein maa olympialaisten vesipallossa on Unkari.


title: Pinacoteca Tosio Martinengo

text: Pinacoteca Tosio Martinengo on taidemuseo Bresciassa, Pohjois-Italiassa. Siellä on esillä pääasiassa paikallisten taiteilijoiden maalauksia 1200-luvulta 1700-luvulle.


title: Pinacoteca Tosio Martinengo

text: Kreivi Paolo Tosio lahjoitti taidekokoelman kaupungille vuonna 1832. Taidemuseo avattiin vuonna 1851 Palazzo Tosiossa. Museon kokoelmat ovat täydentyneet edelleen lahjoituksilla sekä  keräämällä taideteoksia paikallisista uskonnollisista rakennuksista.


title: Pinacoteca Tosio Martinengo

text: Vuonna 1884 kreivi Leopardo Martinengo da Barco lahjoitti maalauskokoelman sekä kirjaston ja tieteellisten esineiden kokoelman esiteltäväksi palatsissa.


title: Pinacoteca Tosio Martinengo

text: Kokoelma sisältää Francesco Filippini, Vincenzo Foppan, Ferramolan, Paolo Venezianon, Andrea Solarion, Francesco Francian, Lorenzo Lotton, ja Goldbaum Gambaran teoksia.


title: Pinacoteca Tosio Martinengo

text: Lisäksi kokoelmassa on ainakin seuraavat teokset:


title: Ina Rosqvist

text: Ina (Alma Josefina) Rosqvist (22. joulukuuta 1865 Loviisa – 1942) oli suomalainen lääkäri. Hän oli Suomen ensimmäisiä naislääkäreitä. Hän valmistui lääketieteen lisensiaatiksi 1896, erikoistui sen jälkeen kulkutauteihin ja teki merkittävää työtä tuberkuloosilääkärinä silloisen kansantaudin hoitamisessa ja vastustamisessa.


title: Ina Rosqvist

text: Rosqvistin vanhemmat olivat merikapteeni Johan Fredrik Rosqvist ja Maria Josefina Fagerström.


title: Ina Rosqvist

text: Rosqvistin ystäviin kuului Karolina Eskelin, joka matkusti Ellen Ahlqvistin kanssa Yhdysvaltoihin, jossa he toimivat lääkärinä. Rosqvist tutustui Eskelinin tyttökoulun jatkoluokilla. He etenivät opinnoissa yhtä aikaa niin että suorittivat ylioppilastutkinnon 1885, filosofian kandidaatin tutkinnon 1888 ja valmistuivat lääketieteen lisensiaateiksi 1896. Hän kirjoitti kokemuksistaan lavantautia sairastavien hoidossa tutkielman, joka ilmestyi 1899. Sittemmin hän keskittyi tuberkuloosin hoitoon muun muassa Helsingin Marian sairaalassa 1897–1923, ja samalla hän toimi Helsingin tuberkuloosipoliklinikan ylilääkärinä vuodesta 1904 ja Helsingin kaupungin tuberkuloosilääkärinä vuodesta 1923. Rosqvist oli useiden taudin torjumista pohtineiden komiteoiden jäsen.


title: Ina Rosqvist

text: Rosqvist toimi myös tutkijana ja valistajana sekä kirjoitti artikkeleita ja piti esitelmiä. Hän teki selvityksen parantoloiden ja poliklinikoidan toiminnasta eri maissa, ja sen pohjalta mietittiin tuberkuloosityön järjestämistä Suomen maaseudulla. Hän oli aktiivinen myös järjestötyössä.


title: Ellen Ahlqvist

text: Ellen Ahlqvist (1. marraskuuta 1870 Hamina – 19. syyskuuta 1920) oli suomalainen lääkäri.


title: Ellen Ahlqvist

text: Ahlqvist valmistui ylioppilaaksi 1888. Hän suoritti ensin Helsingin yliopistossa filosofian kandidaatin tutkinnon 1894 ja sitten lääketieteen kandidaatin tutkinnon 1897. Hän valmistui lääketieteen lisensiaatiksi 1901 ja toimi sen jälkeen lääkärinä ensin Tampereella 1901–1903, sitten Yhdysvalloissa 1903–1905, jonne hän lähti Karolina Eskelinin kanssa, ja toimi siellä lääkärinä Massachusettsissa ja Oregonissa. Helsinkiin palattua hän toimi 1905–1909 yksityislääkärinä ja sen jälkeen Helsingin kaupungin tilapäisessä tuberkuloosisairaalassa Humlebergin sairaalassa (Humaliston huvila 4, nyk. Mannerheimintie 92) vuoteen 1914. Sairaalan lakkauttamisen jälkeen hän toimi yksityislääkärinä. Hän väitteli 1915 lääketieteen ja kirurgian tohtoriksi tuberkuloosia käsittelevällä tutkimuksella "Studien über den Stoffwechsel tuberkulöser und skrofulöser Knaben mit besonderer Berücksichtigung einiger Mineralstoffe" (1915).


title: Ellen Ahlqvist

text: Ahlqvist ja Ina Rosqvist perustivat vuonna 1912 tuberkuloosin vaivaamaan Helsinkiin kesäparantolan ruotsinkielisille lapsille.


title: Ellen Ahlqvist

text: Ahlqvist oli Finska Läkaresällskapetin jäsen.


title: Ellen Ahlqvist

text: Ahlqvistin vanhemmat olivat kauppaneuvos Carl Henrik Ahlqvist (1825–1909) ja tämän toinen puoliso Anna Louise Bruun (1842–1916).


title: Helena Aksela

text: Helena Aksela (s. 1947 Perho) on suomalainen fyysikko ja professori emerita Oulun yliopistossa.


title: Helena Aksela

text: Aksela on väitellyt filosofian tohtoriksi Oulun yliopistossa 1980. Hänet nimitettiin Oulun yliopiston fysiikan professoriksi vuonna 2000 alanaan atomi- ja molekyylifysiikka. Hän on ensimmäinen fysiikan professorin virkaan nimitetty nainen Suomessa. Sittemmin hän on työskennellyt fysikaalisten tieteiden laitoksella elektronispektroskopian tutkimusryhmässä.


title: Helena Aksela

text: Aksela on Suomen fyysikkoseuran fellow-jäsen vuodesta 2013. Perusteena on uraauurtava tutkimustyö synkrotroniviritteisen elektronispektroskopian alalla ja siihen liittyvä tutkijankoulutus ja myös aktiivisuus tiedepolitiikassa.


title: Helena Aksela

text: Akselan puoliso on professori Seppo Aksela.


title: Ino

text: Ino () on paikka Uudellakirkolla, Venäjällä. Venäjän armeija rakensi sinne 1909–1916 Inon linnakkeen, jonka sijaintipaikka on noin 60 kilometrin päässä Pietarista. Inon rautatieasemalta kulki linnakkeen luo 1916 avattu lyhyt ratayhteys.


title: Ino

text: Venäläiset evakuoivat Inon linnakkeen tykit ja räjäyttivät tykkipatterit ennen linnakkeen luovuttamista suomalaisille toukokuussa 1918. Vuoden 1920 Tarton rauhassa Suomi sitoutui olemaa linnoittamatta Inoa uudelleen. Inon satama olisi haluttu säästää siviililiikenteeseen, mutta se tuhoutui täysin tavallista rajummassa myrskyssä syksyllä 1924. Linnakkeen purkamisen myötä Inon asema jäi sivuun varsinaisesta liikenteestä. Osaa vanhasta veturitallista käytettiin 1930-luvulla suojeluskuntatalona.


title: Ino

text: Talvisodan päättäneen Moskovan rauhan (1940) perustella Ino kuului Neuvostoliitolle luovutettuihin alueisiin, mutta 1941 alkaneessa jatkosodassa Suomi hyökkäsi ja piti paikkaa vallattuna. Sodan aikana osa entisestä veturitallista purettiin tiiliä tarvittaessa. Suomen armeija joutui vetäytymään alueelta puna-armeijan suorittaman Kannaksen syyrhyökkäyksen seurauksena kesällä 1944.


title: Venetsian koulukunta (taide)

text: Venetsian koulukunta tai Venetsian maalaustaide on yhteinen nimitys Venetsiassa 1300-luvulta 1700-luvulle toimineille taidemaalareille.


title: Venetsian koulukunta (taide)

text: Maalaustaiteen koulukunta kehittyi 1500-luvulla Padovan ja Antonello da Messinan koulukuntien vaikutusten alaisena, jotka tutustuttivat sen van Eyckin öljymaalausmenetelmiin. Rikas ja maalauksellinen värienkäyttö oli luonteenomaista Venetsian maalaustaiteelle. Sen varhaisia mestareita olivat Giovanni Bellinin ja Vivarinin taiteilijasuvut, joita seurasivat Giorgione ja Titian, ja sitten Tintoretto ja Veronese. 1700-luvulla Tiepolon koristellinen taide ja Canaletton ja Francesco Guardin näkymät elvyttivät Venetsian maalaustaiteen.


title: Gustav Mie

text: Gustav Adolf Feodor Wilhelm Ludwig Mie (29. syyskuuta 1868 – 13. helmikuuta 1957) oli saksalainen fyysikko. Hän kuului Saksan 1900-luvun merkittävimpiin fyysikoihin. Hänen vuonna 1908 julkaisemaansa paperiin valon sironnasta viitataan edelleen.


title: Gustav Mie

text: Mie syntyi Rostockissa Mecklenburg-Schwerin, Saksassa vuonna 1868. Vuodesta 1886 hän opiskeli matematiikkaa ja fysiikkaa Rostockin yliopistossa. Pääaineidensa lisäksi hän opiskeli myös, kemiaa, eläintiedettä, geologiaa, mineralogia, tähtitiedettä sekä logiikkaa ja metafysiikkaa. Vuonna 1889 hän jatkoi opintojaan Heidelbergin yliopistossa ja suoritti tohtorin tutkinnon matematiikasta, 22-vuotiaana.


title: Gustav Mie

text: Vuonna 1897 hänestä tuli teoreettisen fysiikan dosentti Göttingenissä ja vuonna 1902 ylimääräinen professori Greifswaldin yliopistossa. Vuonna 1917 hän tuli professori Martin Luther-Yliopistossa Halle-Wittenbergissä. Vuonna 1924 hän tuli fysiikan laitoksen esimies Freiburgin yliopistossa, jossa hän työskenteli eläkkeelle jäämiseensä asti vuoteen 1935.


title: Gustav Mie

text: Freiburgissa natsivallan aikana Mie oli jäsen yliopiston oppositiossa eli "Freiburgin piirissä".


title: Gustav Mie

text: Hän kuoli Freiburg im Breisgaussa vuonna 1957.


title: Gustav Mie

text: Greifswaldissa Mie tutustui kolloidisiin liuoksiin. Eräs hänen opiskelijoistaan tutki kokeellisesti valon sirontaa ja vaimentaa kullan kolloideissa. Mie käytti Maxwellin yhtälöitä mallina kehittäessään teoriaa pienten, pallomaisten kappaleiden aiheuttamalle sironnalle. Hän kehitti myös useita numeerisia esimerkkejä, jotka selittivät havaitut ilmiöt. Koska kaikki laskenta piti tehdä käsin, Mie joutui rajoittamaan äärettömät kehitelmät kolmeen ensimmäiseen termiin. Niinpä hän saattoi käsitellä valon sirontaa korkeintaan 200 nanometrin partikkeleista. Tietokoneiden kehittyminen on tuonut Mien vanhat paperit uuteen arvoon.


title: Gustav Mie

text: Mielle itselleen sironta oli sivutyö jota hän tutki selittääkseen opiskelijan havaintoja. Hän keskittyi teoreettisen fysiikan ajankohtaisiin kysymyksiin kuten aineen teoriaan. Hän kirjoitti myös useita oppikirjoja.


title: Minne tuuli kuljettaa (vuoden 1998 elokuva)

text: Minne tuuli kuljettaa () on vuonna 1998 ensi-iltansa saanut yhdysvaltalainen lännen- ja draamaelokuva, jonka on ohjannut Stephen Frears. Elokuvan pääosia näyttelevät Woody Harrelson, Billy Crudup ja Patricia Arquette. "Minne tuuli kuljettaa" sijoittuu toisen maailmansodan jälkeiseen 1940-luvun New Mexicoon.


text: "Minne tuuli kuljettaa" perustuu Max Evansin samannimiseen romaaniin (1961), jonka pohjalta Walon Green sovitti elokuvan käsikirjoituksen. Elokuvan tuottajina olivat Martin Scorsese, Tim Bevan, Barbara De Fina ja Eric Fellner.


text: Sodassa olleet cowboyt ja parhaat kaverukset Pete Calder ja Big Boy Matson (Billy Crudup ja Woody Harrelson) palaavat elämiinsä pieneen kotikaupunkiinsa New Mexicoon. Pete yrittää rakentaa itselleen suurta karjatilaa Big Boyn kanssa, mutta keinotteleva ja ahne karjaparoni Jim Ed Love (Sam Elliott) yrittää mutkistaa asioita. Pete on salaa rakastunut nuoruudenihastukseensa, nykyään epäonnellista avioelämää viettävään Mona Birkiin (Patricia Arquette), mutta olosuhteista johtuen hän on yhdessä Josepha O’Neil -nimisen meksikolaiskaunottaren (Penélope Cruz) kanssa. Big Boyn ja Monan välille sittemmin syntyy intohimoinen romanssi, jota Pete joutuu katsomaan hiljaa vierestä.


text: "Minne tuuli kuljettaa" -elokuvan kuvaukset alkoivat 22. syyskuuta 1997 ja päättyivät 4. joulukuuta 1997. Elokuva kuvattiin lähinnä New Mexicossa ja sen tuotantoyhtiöinä olivat De Fina-Cappa, PolyGram Filmed Entertainment ja Working Title Films.


text: "Minne tuuli kuljettaa" sai ensi-iltansa Yhdysvalloissa 30. joulukuuta 1998. Elokuvaa esitettiin avausviikonloppunaan ainoastaan kolmessa elokuvateatterissa, mutta laajimmillaankin sitä esitettiin vain 16 elokuvateatterissa. Elokuva oli Gramercy Picturesin teatterilevittämä ja tuotti Yhdysvalloissa 166 082 dollarin lipputulot. "Minne tuuli kuljettaa" sai Suomessa teatteriensi-iltansa 26. maaliskuuta 1999 ja oli Columbia TriStar Egmont Film Distributors Oy:n levittämä. Elokuva oli Suomessa 164. katsotuin elokuva 809 hengen katsojamäärällään vuonna 1999.


text: "Minne tuuli kuljettaa" on saanut elokuvakriitikoilta sekalaisen vastaanoton. Rotten Tomatoes -sivuston mukaan 56% kriitikoista on antanut elokuvalle positiivisen arvosanan 5,4/10 keskiarvolla. Keräys perustuu 34 arviointiin. 1 645 käyttäjästä 50% on antanut elokuvalle positiivisen arvosanan 3,1/5 keskiarvolla. Internet Movie Databasen 3 722 käyttäjää on antanut elokuvalle keskiarvon 6,1/10. "Minne tuuli kuljettaa" esitettiin Saksassa vuoden 1999 Berliinin elokuvajuhlilla, missä Stephen Frears palkittiin parhaan ohjaajan Hopeisella karhulla. Hän oli ehdolla myös parhaan elokuvan Kultaisen karhun saajaksi.


text: "Minne tuuli kuljettaa" julkaistiin Yhdysvalloissa ensi kerran DVD:lle 6. heinäkuuta 1999.


title: One Desire

text: One Desire (entinen nimi: OD) on suomalainen rockyhtye, joka on perustettu vuonna 2012. Yhtyeeseen kuuluvat laulaja André Linman, kitaristi Jimmy Westerlund, rumpali Ossi Sivula ja basisti Jonas Kuhlberg.


title: One Desire

text: Sivula perusti yhtyeen vuonna 2012, ja kokoonpano on vaihdellut moneen kertaan. Vuonna 2014 yhtyeen tuottajaksi liittyi Westerlund, jonka kautta yhtyeeseen tuli laulajaksi Sturm und Drangin laulajana tunnetuksi tullut Linman. Vuonna 2016 Westerlundista tuli yhtyeen kitaristi. Ensimmäisen albumin nauhoitusten jälkeen yhtyeeseen liittyi vielä basisti Kuhlberg.


title: One Desire

text: Yhtyeen esikoisalbumi "One Desire" julkaistiin maailmanlaajuisesti 24. maaliskuuta 2017 italialaisen Frontiers Music -levy-yhtiön kautta. Albumin ensimmäisenä singlenä julkaistiin tammikuussa 2017 kappale ”Hurt”. Tammikuun lopussa yhtyeeltä julkaistiin kappale ”Whenever I'm Dreaming”.


title: Haurala

text: Haurala on Lempäälässä sijaitseva alue. Asukasmäärä Hauralassa on noin 3 000. Alue sijaitsee kilometrin päässä Lempäälän keskustasta.


title: Haurala

text: Hauralasta lähtee yksi bussi (50), joka menee Tampereelle asti.


title: Haurala

text: Hauralassa on juuri remontoitu noin 600 oppilaan ala-aste. Leikkikenttiä Hauralassa on kaksi.


title: Tuxen

text: Tuxen on muun muassa seuraavien henkilöiden sukunimi:


title: Australian avoin tennisturnaus 2017 – miesten kaksinpeli

text: Novak Đoković oli turnauksen kaksinkertainen puolustava voittaja, mutta hän hävisi tänä vuonna jo toisella kierroksella Denis Istominille.


text: Turnauksen voitti Roger Federer, jolle Grand Slam -mestaruus oli jo 18:s urallaan ja viides Australian avoimissa.


title: Ino (täsmennyssivu)

text: Ino voi tarkoittaa ainakin seuraavia:


title: Australian avoin tennisturnaus 2017 – naisten kaksinpeli

text: Angelique Kerber oli turnauksen puolustava voittaja, mutta hän hävisi tänä vuonna neljännellä kierroksella Coco Vandeweghelle.


text: Serena Williams voitti turnauksen ja saavutti uransa 23:nnen Grand Slam -mestaruutensa kaksinpelissä nousten Steffi Grafin ohi kaikkien aikojen eniten avoimella aikakaudella Grand Slam -mestaruuksia saavuttaneeksi pelaajaksi.


title: Bathin yliopisto

text: Bathin yliopisto on Bathin kaupungissa Englannissa sijaitseva yliopisto. Se on perustettu vuonna 1966, mutta sen juuret ulottuvat vuonna perustettuun 1856 Bristolissa sijainneseen tekniseen kouluun.


title: Bathin yliopisto

text: Bathin yliopistossa on neljä tiedekuntaa, ja siellä oli vuonna 2017 noin 16 800 opiskelijaa. Kansainvälisessä Times Higher Education -luokituksessa vuonna 2017 Bathin yliopisto sijoittui sijoille 251-300.


title: Jaimee Fourlis

text: Jaimee Fourlis (s. 17. syyskuuta 1999 Melbourne) on australialainen tennispelaaja. Parhaimmillaan hän on ollut kaksinpelissä WTA-listan sijalla 271 helmikuussa 2017.


title: Jaimee Fourlis

text: Fourlis sai villin kortin Australian avoimiin 2017 päihitettyään joulukuussa 2016 Australian play-off-finaalissa Abbie Myersin. Viikkoa aiemmin Fourlis hävisi Australian alle 18-vuotiaiden mestaruuskilpailujen finaalissa Destanee Aiavalle.


title: Lizette Cabrera

text: Lizette Cabrera (s. 19. joulukuuta 1997 Townsville) on australialainen tennispelaaja. Parhaimmillaan hän on ollut kaksinpelissä WTA-listan sijalla 192 tammikuussa 2017. Hänen vanhempansa ovat kotoisin Filippiineiltä.


title: Lizette Cabrera

text: Cabrera sai villin kortin Australian avoimiin 2017. Tammikuussa 2017 Cabrera sai villin kortin myös Hobartin WTA-turnauksen pääsarjaan. Hän voitti ensimmäisessä WTA-turnauksen ottelussaan viidenneksi sijoitetun Misaki Doin kolmessa erässä.


title: Veikko Ilmari Suorsa

text: Veikko Ilmari Suorsa (21. toukokuuta 1911 Oulu – 27. elokuuta 2000) oli suomalainen upseeri, joka toimi Pohjan prikaatin komentajana.


title: Veikko Ilmari Suorsa

text: Suorsan vanhemmat olivat konemestari Emil Suorsa ja Anna Partanen. Hänen puolisonsa vuodesta 1936 oli Toini Pasanen, perheeseen syntyi kolme lasta.


title: Veikko Ilmari Suorsa

text:
Suorsa tuli ylioppilaaksi Oulun yhteislyseosta 1931 ja suoritti Kadettikoulun 1934.
Jääkäripataljoona 1:n nuorempana upseerina Suorsa toimi 1934–1940. Talvisodassa hän toimi komppanian päällikkönä Jalkaväkirykmentti 32:ssa, välirauhan aikana ensin Jalkaväen koulutuskeskus 11:ssä pataljoonan komentajana ja sitten Helsingin varuskuntapataljoonan komppanianpäällikkönä. Jatkosodassa Suorsa toimi muun muassa Tuusulassa Jalkaväkikoulutuskeskus 1:n koulutusupseerina, 3. divisioonan esikunnassa, Jalkaväkirykmentti 11:n pataljoonan komentajan sijaisena, Rajajääkäripataljoona 8:n komentajan sijaisena, vahvennetun Rajajääkäripataljoona 8:n komppanian päällikkönä, Osasto Heinon komentajan apulaisena ja Jalkaväkikoulutuskeskus 27:n pataljoonan komentajana.


title: Veikko Ilmari Suorsa

text: Sotien jälkeen Suorsa toimi Jalkaväkirykmentti 5:n koulutusupseerina, kranaatinheitinkomppanian päällikkönä ja esikuntapäällikkönä 1944–1946, 1. divisioonan esikunnan toimistopäällikkönä 1949–1953, osastopäällikkönä 1953–1957, Mikkelin sotilaspiirin päällikkönä 1957–1961, Pohjan prikaatin komentajana 1961–1965, Joensuun sotilaspiirin päällikkönä 1965–1968 ja Oulun sotilaspiirin päällikkönä 1968–1971. Vakinaisesta palveluksesta Suorsa erosi vuonna 1971.


title: Veikko Ilmari Suorsa

text: Suorsa ylennettiin luutnantiksi 1936, kapteeniksi 1940, majuriksi 1942, everstiluutnantiksi 1953 ja everstiksi 1961.


title: Loša

text: Loša (Лоша) bulgarialaisen pop-folk -laulaja Andrean neljäs studioalbumi. Se julkaistiin vuonna 13. tammikuuta 2012 levymerkillä Payner.


title: Carl Ernst Wrede

text: Carl Ernst Wrede af Elimä (17. toukokuuta 1850 Rabbelugnin kartano, Anjala – 3. kesäkuuta 1927 Arrajoen kartano, Nastola) oli suomalainen metsähallituksen ylijohtaja.


title: Carl Ernst Wrede

text: Wreden vanhemmat olivat Vaasan läänin maaherra Carl Gustaf Fabian Wrede (1819–1892) ja Margareta Sofia Eleonora Glansenstjerna (1821–1864). Gustaf Wreden sisaruksia olivat Parkanon paronina tunnettu metsänhoitaja Gustaf Wrede af Elimä, senaattori Otto Wrede sekä vankien ystävä Mathilda Wrede.


title: Carl Ernst Wrede

text: Wrede kävi Haminan kadettikoulun 1861–1868. Hän oli keisarin paašikunnassa vuodesta 1868 ja kamaripaašina vuodesta 1869. Wrede palveli sitten vänrikkinä Henkikaartin Semjonovin rykmentissä 1869–1873 ja aliluutnanttina 23. tykistöprikaatissa 1873–1874. Wrede erosi armeijasta luutnanttina 1874 ja opiskeli sitten Evon metsäopistossa valmistuen metsäkonduktööriksi 1876.


title: Carl Ernst Wrede

text: Wrede oli tilapäisenä metsientarkastajana Länsi-Suomen alueella 1878–1888 ja vakinaisena metsientarkastajana 1888–1890. Hän oli sitten Viipurin ja Mikkelin tarkastusalueen ylimetsänhoitajana 1890–1893 ja metsähallituksen ylijohtajana 1893–1902. Virasta erottuaan Wrede oli Kuusankosken paperitehtaan isännöitsijänä 1902–1905 ja tämän jälkeen Helsingin metsätoimiston omistajana 1905–1916. Wrede omisti Arrajoen kartanon Nastolassa ja Oulojan kartanon Iitissä. Arrajoen kartanoa hallinoi kuitenkin Wreden vanhemman veljen Rabbe Vladimir Wreden (1846–1903) leski Eugenie Wrede o.s. Hisinger (1845–1931). Tila on vuonna 1915 kooltaan 5 246 hehtaaria käsittäen Arrajoen ja Säyhteen kylät kokonaan. Ernst Wrede myi 1917 Säyhteen kylän Iitin kunnalle ja vähn myöhemmin myös kartanoon kuuluneet Mankalan kosket.


title: Carl Ernst Wrede

text: Wrede oli naimisissa vuodesta 1884 serkkunsa Sigrid Naema Maria Schulmanin (s. 1865) kanssa. Heidän poikiaan olivat toimitusjohtaja Ernst Fabian Wrede ja kuvanveistäjä Carl Henrik Wrede.


title: Steep

text: Steep on Ubisoftin vuonna julkaisema urheilupeli, joka sijoittuu Alpeille Aravis, Mont Blanc ja Matterhorn vuorien ympäristöön sekä Alaskan Denali vuoristoon. Pelissä voi laskea ja tehdä temppuja lumilaudoilla, laskettelusuksilla, lentää wingsuitilla ja liitää liitovarjolla. Pelissä saa vaihdella vapaasti kulkuvälineitä ja siinä on paljon erilaisia tehtäviä. Hahmolla on mahdollisuus kiikaroida ja nousta ohjaimen painikkeella lintuperspektiiviin jossa ratavalinta voidaan suorittaa kohdentamalla osoitin mikäli rata on pelin puitteissa auennut suoritettavaksi. Zoomaus toimii lintuperspektiivistä ja kiikarista.


title: 2S19 Msta-S

text: 2S19 Msta-S on itsevetävä 152mm panssarihaupitsi, joka on kehitetty Neuvostoliitossa/Venäjällä. Haupitsin pohjana on käytetty T-80:n runkoa, mutta T-72:n moottoria.


title: 2S19 Msta-S

text: "Msta" on moderni haupitsi, joka on joko suojaamaton vedettävä haupitsi (Msta-B) tai itsevetävä panssarihaupitsi (Msta-s). Haupitsin suunnittelu alkoi vuonna 1980, projektinimenään "Ferma". Prototyyppi sai nimekseen Ob'yekt 316. Msta-S:in vakiovarusteisiin kuuluvat automaattinen lataus, NBC-suojausjärjsetelmä, passiivinen yönäkölaite kuljettajalle, kahluuvaijeri, puskulevy, savugeneraattori, 81mm savunheittimet, 1V116 viestintäjärjestelmä ja 16 kW generaattori AP-18D. Vuonna 2008 Venäjän armeija tilasi kehitetyn version, jossa on automaattinen ampumajärjestelmä.


title: 2S19 Msta-S

text: Kyseisellä haupitsilla voi ampua ainakin seuraavia ammuksia: HE (24.7 km), HEAT-FS, HE-BB (28.9 km), HERA (36 km), savu, kemiallinen, taktinen ydin, valaistus, tarvike, tai jopa laserammuksen.


title: 2S19 Msta-S

text: Toisen Tshetshenian sodan aikan Venäjän armeija käytti 2S19 Msta-S-haupitseja Tshetsheeni-separatisteja vastaan. Haupitsia on käytetty myös Krimin kriisissä, sekä Venäjän kapinallisten haltuun on päätynyt yksi kappale.


title: Harvest Moon: Magical Melody

text: Harvest Moon: Magical Melody on Marvelous Interactiven vuonna julkaisema simulaatiopeli "Harvest Moon" -pelisarjaan.


title: Harvest Moon: Magical Melody

text: IGN antoi pelille arvosanan 8.2/10 arvostelussaan.


title: Vastatykistötutka

text: Vastatykistötutka on vihollisen tykkiasemien ja kranaatinheittimien sijainnin paljastava tutkajärjestelmä. Sen käyttö vaikeuttaa tykistön toimintaa, sillä vastatykistötutka mahdollistaa nopeat vastaiskut vihollisen tykistöön. Nopeiden vastaiskujen pelko pakottaa vihollisen siirtymään tykistöään tiheään tahtiin, jottei se tule ammutuksi. Tärkeimpiä vastatykistötutkien valmistajia ovat Saab, Elta Systems ja Raytheon. Venäjä on käyttänyt vastatykistötutkia tehokkaasti Itä-Ukrainan sodassa.


title: Vastatykistötutka

text: Suomi hankki ensimmäiset vastatykistötutkansa, brittiläiset Cymbelinet, vuonna 1976. Cymbelinet poistettiin käytöstä 2000-luvun alussa vanhentuneina. Suomen puolustusvoimat on suunnitellut hankkivansa moderneja vastatykistötutkia vuoteen 2020 mennessä.


title: Don Juan (vuoden 1998 elokuva)

text: Don Juan on vuonna 1998 ensi-iltansa saanut Jacques Weberin ohjaama ja käsikirjoittama ranskalais-espanjalais-saksalainen romanttinen komediaelokuva, jonka pääosia näyttelevät Weber itse, Michel Boujenah ja Emmanuelle Béart. Elokuvan tuottajana oli Gérard Jourd’hui. "Don Juan" kertoo samannimisestä takaa-ajetusta vapautta tavoittelevasta seikkailijasta, joka viettelee naisia 1600-luvun Espanjassa.


title: Don Juan (vuoden 1998 elokuva)

text: Jacques Weber sovitti elokuvan käsikirjoituksen Molièren komedianäytelmän "Don Juan" ("Dom Juan ou le Festin de pierre", 1665) pohjalta. "Don Juan" sai ensi-iltansa Ranskassa 18. maaliskuuta 1998 ja oli Bac Filmsin teatterilevittämä. Pukusuunnittelija Sylvie de Segonzac sai elokuvasta parhaan puvustuksen César-ehdokkuuden.


title: Don Juan (vuoden 1998 elokuva)

text: "Don Juan" julkaistiin Ranskassa DVD:lle 24. kesäkuuta 2005 ja Suomessa saman vuoden syyskuussa.


title: Akira Kōno

text: Akira Kōno (, 11. syyskuuta 1929 Uwajima, Gunman prefektuuri – 25. joulukuuta 1995) oli japanilainen telinevoimistelija, olympiamitalisti ja MM-mitalisti.


title: Akira Kōno

text: Akira Kōno saavutti joukkuehopeaa kaksissa olympialaisissa eli Melbournessa 1956 ja Melbournessa 1960. Lisäksi hän oli mukana hopeaa Moskovan MM-kisoissa vuonna 1958.


title: Akira Kōno

text: Kōno opiskeli Japanin liikuntatieteellisessä yliopistossa (engl. Nippon Sport Science University), josta hän valmistui 1951. Sen jälkeen hän toimi yliopistossa assistenttina. Telinevoimistelu-uralla ensimmäiset huippusaavutukset olivat hevosvoimistelun Japanin mestaruuden vuosina 1952 ja 1953. Kōno esiintyi ensimmäisen Japanin maajoukkueessa vuoden 1954 MM-kisoissa Roomassa, joissa Japanin joukkue sijoittui hopealle. Henkilökohtaisessa 12-ottelussa Kōnon sijoitus oli 11. toiseksi parhaana japanilaisena. Kōno kuului vuoden 1956 Melbournen olympialaisten Japanin maajoukkueeseen, joka sai Neuvostoliiton jälkeen hopeaa. Henkilökohtaisesti hän sijoittui 12-ottelussa 16.:ksi. Seuraavana vuonna 1957 Kōno oli jälleen kolmannen kerran Japanin mestari hevosella. Vuosi 1958 oli Kōnon kansainvälisen uran päätepiste. Hän saavutti jälleen hopeaa Japanin joukkueessa Moskovan vuoden 1958 MM-kisoissa. Henkilökohtaisessa moni-ottelussa hän oli 9. ja lempitelineellään hevosella neljäs.


title: Akira Kōno

text: Urheilu-uransa jälkeen hän jatkoi yliopistouraansa. Hänet nimitettiin vuonna 1964 Ehimen yliopiston kasvatustieteellisen tiedekunnan apulaisprofessoriksi. Yliopistouran rinnalla hän toimi myös voimistelutuomarina ja Japanin urheilun järjestötoiminnassa sekä urheilun järjestötoiminnassa Ehimen prefektuurissa. Vuonna 1974 hänet nimitettiin yliopiston professoriksi, ja vuonna 1985 hänet valittin Japanin voimisteluliiton puheenjohtajaksi. Tehtävissään hän oli aina kuolemaansa eli vuoteen 1995 asti.


title: Pohjanruttojuuri

text: Pohjanruttojuuri ("Petasites frigidus") on monivuotinen pohjoinen mykerökukkaiskasvilaji. Se on leskenlehden lähisukuinen kasvi.


title: Pohjanruttojuuri

text: Pohjanruttojuuri kasvaa 20–30 senttimetriä korkeaksi. Kukintoverso pitenee hedelmien kypsymistä kohti. Lehdet kasvavat tyvellä ruusukkeena sekä varressa varrenmyötäisesti. Ruusukelehdet ovat 5–10 senttimetriä pitkiä, kolmiomaisia, herttatyvisiä ja mutkaisen hammaslaitaisia. Varsilehdet ovat 4–5 senttimetriä pitkiä, suikeita ja pitkäkärkisiä. Alempien varsilehtien kärki on usein liuskainen. Kukintona on mykeröterttu kukintoverson päässä. Hede- ja emikukat kasvavat eri versoissa, sillä laji on kaksikotinen. Hedemykeröissä laita- ja kehräkukat ovat punertavia, emimykeröissä laitakukat ovat kellertäviä.


title: Pohjanruttojuuri

text: Pohjanruttojuuri esiintyy Euraasian ja Pohjois-Amerikan pohjoisosissa: Fennoskandiassa, Huippuvuorilla, Luoteis-Venäjällä, Siperiassa, Kanadassa, Alaskassa ja muun Yhdysvaltojen pohjoisemmissa osissa.


title: Pohjanruttojuuri

text: Suomessa pohjanruttojuurta esiintyy Keski-Suomesta ja Pohjois-Savosta alkaen pohjoiseen. Pohjoisimmassa Lapissa se on paikoitellen yleinen, muun muassa Kittilässä ja Enontekiöllä. Se kasvaa märillä paikoilla: korvissa, lettomaisilla soilla, suoniityillä, joenvarsilla, puronvarsilla, lähteiköissä ja tienojissa.


title: Quentin Tarantinon filmografia

text: Quentin Tarantino on yhdysvaltalainen elokuvaohjaaja, -käsikirjoittaja, -tuottaja ja näyttelijä.